
Semper  id  tempus  magis  aliis  allicere  potest  ad  contem- 
plandum  cognoscendumque  et  majorem  praebet  notitiam 
rerum  gestarum  progressionis,  quo  pugnent  inter  se  reliquiae 
veteris  temporis  et  novae  aetatis  principia.  Itaque  quum 
animus  moresque  temporis  e  scriptorum  operibus  cogno- 
scantur,  ii  potissimum  haud  minus  praebent  doctrinae  quam 
voluptatis,  qui  vita  et  scriptis  ad  tales  inclinationes  rerum 
temporumque  momenta  pertinent.  Nam  conversio  status  et 
communium  temporum  inclinatio,  ut  valet  ad  omnium  hominum 
sensus  opinionesque ,  sic  maxime  fingitur  atque  exprimitur 
operibus  scriptorum,  qui  partim  inhaerent  veteris  temporis 
rebus,  partim  novis  rebus  favent.  Qua  dissens.ione  quum 
utrique  incitentur  ad  omnes  vires  intendendas,  ut  suas  de 
republica  moribus  divinis  rebus  sententias  defendant,  adver- 
sariorum  refellant,  efficitur,  ut  monumenta  litteraeque  talis 
temporis  prae  aliis  et   studio  digna  et  volnptatis  plena  sint. 

Hujusmodi  erant  in  Graecorum  litteris  ea  decennia,  quae 
bella  Persica  secuta  sunt  et  in  nostris  litteris  saeculum  sex- 
tum  decimum,  hujusmodi  apud  Romanos  primum  et  alterum 
post  Christum  saeculum.  Ut  Sophocles  Euripides  Aristophanes 
e  veteris  et  novi  temporis  dissensione  intimum  operum  suorum 
animum  hauserunt,  sic  Tacitus  Persius  Juvenalis  Lucianus 
reliquiarum  liberae  reipublicae  cum  Caesarum  imperii  novis 
rebus  pugnam  exprimunt. 

Notum  est  et  in  Graecia  et  apud  Romanos  cum  maximo 
vitae  cultu  summam  morum  corruptionem  conjunctam  fuisse. 
Quo  venerint  Romani  Caesarum  temporibus  artium  litterarum 

orunium  rerum  ad  vitae  commoditatem  elegantiamque  per- 
tinentium  demonstrant  nobis  reliquiae  in  omnibus  imperii 
partibus  effossae  urbium  locupletum,  templorum  magnificorum, 
aedificiorum  incredibili  luxu  ornatorum.  Pontes  viae  aquae- 
ductus  non  minus  quam  statuae  vasa  supellectiles  ex  illo 
tempore  servata  testes  sunt  singularis  vitae  cultus.  Contra 
virtutibus  majorum  eodem  tempore  ita  carebant  Romani,  ut 
vix  umquam  apud  ullum  populum  depravatio  morum  major 
esset.  Animus  simplex  et  contentus,  constantia  et  perseve- 
rantia,  amor  patriae  et  bonoris  studium,  quae  virtutes  omni- 
bus  Romanis  olim  decori  fuerant,  apud  paucos  reperiebantur ; 
apud  omnes  fere  aviditas  luxuria  mollities  libidines,  quae 
vitia  Juvenales  et  Luciani  per  acerbum  ludibrium  et  satiricae 
irrisionis  plenam   vituperationem  opprimere  frustra  studebant. 

Quo  factum  est,  ut  plerique  alterius  saeculi  homines  docti 
scriptoresque  e  vitae  actionibus  in  otium  et  tranquillitatem 
litterarum  studii  philosophiaeque  se  reciperent.  Jam  non  ea, 
quae  ad  rempublicam  usumque  vitae  pertinebant,  sed  doctrina 
scholaque  curae  iis  erant.  Quum  oratio  forensis  etjudicialis 
magis  magisque  repressa  et  denique  plane  exstincta  esset, 
ejus  locum  obtinebat  ars  rhetorica,  quae  quum  verborum 
ornatu  homines  ingenio  carentes  alliceret,  in  dies  pluris 
existimabatur,  ita  ut  rhetores  vel  sophistae  summis  honoribus 
afficerentur.  Quinctilianus  Herodes  Atticus  Favorinus  arte 
sua  innumerabiles  discipulos  circum  se  collegerunt  et  famam 
pecuniamque  multam  sibi  compararunt,  quibus  rebus  perpauci 
sophistarum  erant  digni.  Plerorumque  ars  nihil  erat  nisi 
vana  et  putida  verborum  jactatio,  quae  et  puerorum  erudi- 
tioni  et  moribus  virorum  et  artibus  litterisque  ita  nocebat, 
ut  Lucianus  nihil  antiquius  haberet,  quam  ut  omni  modo  ridi- 
culos  et  contemptione  dignos  esse  sophistas  ostenderet. 

Tamen  erant,  qui  non  ad  victum  tantum  sibi  comparan- 
dum  arte  rhetorica  uterentur  neque  verborum  magnificentiam 
solam  petendam  esse  censerent,  sed  adhiberent  ornate  dicendi 
facultatem  ad  praecepta  bona  bona  forma  edenda.  Hi  no- 
verant  et  dolebant  corruptionem  temporis;  quum  autem 
publice  dicendo  auxilium  jam  non  posse  ferri  persuasum  sibi 
haberent,   veteris  boni   temporis  exemplis    descriptis   et  sibi 


ipsis  solacium  afferre  et  aequales  emendare  conati  sunt. 
Inter  hos  erat  Claudius  Aelianus  cognomine  sophista, 
initio  tertii  saeculi  Romae  amplus,  de  quo  hoc  opusculo 
agam. 


Cap.  I. 
De  vita  et  scriptis. 

Pauca  nobis  tradita  sunt  a  veteribus  scriptoribus  de 
Aeliani  vita.  Apud  Suidam  x)  nihil  nisi  hoc  reperitur:  «At- 
Xtavo?  octto  npaivsaxoa  ttJ?  'IxaXta?,  apyispsb?  xat  aocptaTrjc,  6 
)(prhaaxtaag  KXao5to?*  oc,  iTzexXrfiri  w£XqXa)aaos  r]  [XEXtcp&offOs 
xat  £aocptax£oa£V  £VcPa>[Arj   aox-fl   £?rt  xd>v   ji,£xa 'ASptavou   )(pova)V.» 

Quo  cum  nuntio  fere  consentiunt  verba  Flavii  Philostrati 2), 
qui  paullo  latius  Aeliani  vitam  narrando  prosequitur.  Hic 
enim  dicit  cognomen  sophistae  ab  hominibus  doctis  ei  datum 
esse,  quo  nomine  tantum  afuisse  ut  dignum  se  haberet,  ut 
publice  dicendo  imparem  se  judicans  ad  scribendi  potius 
studium  se  conferret ,  quo  admirationem  magnam  sibi  com- 
parasse.  Romae  hanc  ob  rem  permagni  aestimatum  eum 
fuisse,  quia  numquam  navem  conscendisset  neque  ab  Italia 
discessisset. 

Suidae  et  Philostrati  nuntii,  praeter  quos  veteris  temporis 
nulli  exstant,  in  ea  re  contendere  inter  se  videntur,  quod 
Suidas  Praenestinum ,  Philostratus  Romanum  nostrum  scri- 
ptorem  appellat. 

Quum  Suidas  non  sine  certa  causa  nomen  oppidi  indicasse 
putandus  sit,  Aelianus  autem  ipse  Romanum  se  esse  dicat 3), 
sine  dubio  haec  discordia  ita  tollenda  est,  ut  non  natu  sed 
civitate  Romanus  habeatur  Aelianus.  Certe  diu  Romae  vive- 
bat,  nam  et  Romae  honoratum  eum  fuisse  veterum  morum 
amantem  Philostratus  dicit,  et  Pausanias  sophista,  cujus  di- 
scipulum  idem  eum  nominat,  Romae  docuit. 


*)  s.  v.  A&tavos.     Tom.  I.  2.  p.  32  ed.  Bernh. 

2)  Flav.  Phil.  Vitae  Sophistarum  p.  116.  ed.  Kayser. 

3)  V.  H.  II  38.  XII  25.  XIV  45. 


Nec  de  aetate  quidem  Aeliani,  cui  num  jure  Suidas 
nomen  Claudii  attribuerit  constituere  non  possumus,  testimonia 
nobis  sunt  praeter  ea,  quae  apud  Suidam  Philostratumque 
reperiuntur.  Philostratus  magistrum  ejus  nominat  Pausaniam, 
discipulum  Herodis  rhetoris.  Hic  Herodes,  praeceptor  elo- 
quentiae  primum  Athenis  dein  Romae  moratus,  ubi  anno  141 
consul  erat  et  anno  175  mortuus  esse  videtur,  quum  aliquanto 
aetate  major  esset  discipulo,  Pausanias  Aeliani  praeceptor 
distinguendus  est  ab  illo  Pausania,  qui  «nspirfprjaiv  cEXXa8oc» 
scripsit *).  Aetate  Herodis ,  cui  propter  patriam  Marathonem 
cognomen  Attico  datum  est,  Pausaniaeque  Caesariensis  ma- 
nifestum  fit  Aelianum  haud  ante  extremum  alterum  saeculum 
vixisse.  Qua  re  ipse  discernitur  ab  illo  Aeliano,  qui  Hadriani 
Imperatoris  tempore  «Taxxixa»  scripsit.  Certius  testimonium 
ad  aetatem  Aeliani  constituendam  praebet  nobis  illa  Philo- 
strati  narratio  2)  de  accusatione  ab  Aeliano  in  « Gynnim» 
scripta.  Narrat  enim  Aelianum  aliquando  scriptum  quoddam 
in  manu  tenentem  et  irata  voce  legentem  Philostrato  Lemnio 
interroganti ,  quae  res  tantopere  eum  moveret,  respondisse 
se  accusationem  in  Gynnim  scripsisse,  quo  nomine  significa- 
verit  tyrannum  paullo  ante  imperium  obtinentem,  propterea 
quod  omnibus  libidinibus  Urbem  maculaverit.  Satis  constat 
sub  illo  nomine  Gynnidis  occultum  esse  Imperatorem  Elaga- 
balum,  qui  anno  222  interfectus  est,  quia  cum  ejus  animo 
muliebri  emollito  libidinoso  melius  convenit  hoc  nomen,  quam 
cum  alio  hujus  aetatis  Imperatore.  Nani  nec  de  Septimio 
nec  de  Alexandro  Severo,  hoc  homine  probo  mitique,  illo 
duro  et  aspero,  talibus  verbis  uti  poterat,  ut  taceam  de 
Antonino  philosopho  ac  Pertinace.  Itaque  soli  Commodus  et 
Caracalla  in  quaestionem  nostram  cadere  possunt  praeter 
Elagabalum.  Nec  vero  ad  Commodum  nec  ad  Caracallam 
illud  cognomen  Gynnidis  ceteraque  Aeliani  verba  apta  sunt. 
Commodus,    vir  magno   corporis   robore  animoque  audaci  et 


1)  Hanc  rein  tara  diligenter  dilucideque  exposuit  Siebelis  in  praef. 
editionis  suae  Pausaniae,  ut  eum  sequi  non  dubitem. 

2)  Aelian.     Verm.  Nachr.  iibers.  von  Wunderlich.     Einleit.  S.  13. 


fero,  certe  ludis  suis  gladiatoriis  variisque  insaniis  «Urbem 
maculavit,»  sed  «femineus  et  emollitus»,  id  quod  positum  est 
in  noruine  Gynnidis,  Hercules  Romanus  appellari  non  potuit. 
Caracalla  quoque  scelestus  nefarius  crudelis  erat,  sed  animus 
rei  militaris  maxime  amans  haud  patitur,  ut  illud  nomen  ad 
eum  referamus.  Itaque  quum  quibus  verbis  Philostratus 
Aelianum  vituperavit,  «quod  non  vivum  sed  mortuum  tyrannum 
accusaret,»  post  Elagabali  mortem  haec  accusatio  scripta  esse 
demonstretur ,  mors  Aeliani  non  ante  annum  223  ponenda 
est.  Post  annum  244  non  mortuum  esse  eum  ex  hac  re 
apparet,  quod  Philostratus,  qui  «Vit.  Sophist.»  inter  annos 
221  et  244  scripsit,  mortem  Aeliani  memorat.  Quibus  rebus 
certius  quidquam  scire  non  possumus  de  aetate  Aeliani,  neque 
persuaserunt  mihi  causae ,  quas  attulit  C.  L.  Kayser *)  ad 
certos  vitae  annos  probandos. 

Cum  omnium  consensu  haec  scripta  Aeliano  tribuuntur: 

a)  rispl   C(oo)v  vel  Ilspi  Cwwv  ?8iott]to?.    17  libri. 
Permultos   de   natura   animalium   nuntios  memoria  dignos 

in  hoc  opere  Aelianus  nobis  reliquit.  Ut  ipse  dicit  in  prae- 
fatione  et  epilogo,  nuntios  ex  omnium  superiorum  auctorum 
scriptis,  quae  praesto  ei  erant,  collectos  sine  ordine  compo- 
suit  ut  variatione  delectaret. 

Saepe  fontes,  ex  quibus  hausit,  indicat,  saepius  tacet, 
ita  ut  neque  quos  secutus  sit  neque  quantum  suo  judicio  res 
traditas  moderatus  sit  ubique  cognoscere  possimus.  Aristo- 
teles  Oppianus  Plutarchus  Spleraque  ei  praebuerunt,  quae 
partim  illorum  verbis  non  mutatis,  partim  errore  vel  judicio 
mutata  et  saepe  laude  vel  vituperatione  aucta  refert. 

b)  Uoixilri  'loxopla.  14  libri 2). 

Hae  variae  historiae  eodem  modo,  quo  opus  superius, 
collectae  sunt  e  permultis    auctoribus,  qui  raro  nominantur, 


*)  Flav.  Philostr.  Vit.  Soph.  ed.  C.  L.  Kayser.  Heidelb.  1838.  praef. 
p.  XXVI  seqq.,  ubi  anno  187  natum  esse  et  ante  a.  235  mortem  occu- 
buisse  Aelianum  probare  conatur. 

2)  Varie  inscriptum  legimus  hoc  opus:  Suidas  s.  v.  ocoeXysta  et  %a%iq 
dicit  «Ilepl  ToiYd\y]c,  acp^Y^ceux;,»  Jo.  Stobaeus  «Ioxopia»  vel  <<<5Ufi.|J.t%To; 
taxopta,»  Steph.  Byz.  «  Iaxoptx^  8taAe£i<;.» 

quamquam  saepe  eorum  verbis  utitur  Aelianus,  ut  ex 
Athenaei  Deipnosophistis  multa  immutata  refert.  Quum  multis 
locis  verba,  ut  sunt  e  nexu  erepta,  initio  vel  fine  recto 
carentia  reperiantur,  minus  ad  legendum,  quam  ad  auctoris 
usum  rhetoricum  destinata  fuisse  haec  dicta  factaque  vi- 
dentur. 

c)  Ilspi  Ilpovotas  vel  EUpi  Oetwv  ivapfSKJuv.  Fra- 
gmenta  353. 

In  hoc  opere  *)  quod  amissum  fragmenta  servata  acerbius 
nobis  faciunt,  ea  res  scriptae  erant,  quae  animum  moresque 
et  nostri  scriptoris  et  temporis  illius  maxime  illustrare  pos- 
sent.  Collegit  enim  Aelianus  multa  exempla,  quibus  senten- 
tiam  suam  de  rebus  divinis  probari  existimet,  quae  sententia, 
ut  infra  demonstrabo,  una  parte  pertinaci  veterum  et  obso- 
letarum  religionum  amplexu,  altera  parte  studio  novarum 
superstitionum  inter  aequales  mire  elucet.  Optime  significari 
mihi  videtur  et  origo  et  consilium  hujus  seripti,  si  comparatur 
cum  similis  animi  operibus,  quae  nos  TraUdtlein  vocamus; 
nam  plane  eadem  est  res,  quae  genuit  hos  libellos  et  Aeliani 
narratiunculas :  Orthodoxie  et  Pietismus. 

Quod  quartum  opus  Aeliano  nostro  a  nonnullis  tribuitur, 
'  A  y  p  o  t  x  t  x  a  t  ' E 7T t a t o X a t ,  mea  quidem  sententia  Aelianeum 
non  est,  quia  quum  sermone  verborumque  usu,  tum  animo 
ac  sententiis  nimis  differt  ab  illis  tribus  operibus.  Taxxtxa. 
constat  alius  esse  Aeliani,  qui  vixit  tempore  Hadriani  Im- 
peratoris. 


Cap.  II. 
De  scrilbendi  ratione.  *) 

Notum  est  Aelianum  id,   quod  nobis  reliquit,  collegisse  e 
permultis  et  veteris   et    sui  temporis    scriptoribus.      Ipse   in 


*)  Mea  sententia  illa  prima  inscriptio,  qua  Suidas  opus  diversum 
significat,  est  partis  ejus  scripti,  quod  alteram  habet  inscriptionem. 
Vid.  not.  sequ. 

2)  Quum  omnibus  ex  partibus  scriptorem  efficturus  atque  expressurus 


praefatione  librorum  Ilepi  Zwov  nonnulla  docet  de  hujus 
scripti  origine  fontibus  consilio,  quae  etiam  ad  cetera  scripta 
recte  judicanda  baud  parvi  sunt  momenti.  Dicit  usum  se 
esse  scriptoribus  primariis  et  sapientibus  («Trporcoi?  xa\  oocpot?,» 
N.  A.  prooem.),  quum  ampli  viri  et  philosophi  ante  se  multi 
his  rebus  i.  e.  naturae  animalium  studuerint.  Quaecunque 
diligentia  cogitatione  labore  apud  hos  repererit,  nulla  ne 
parva  quidem  re  omissa  se  comportasse  et  descripsisse.  In- 
terdum  etiam  quod  audivit  ex  aequalis  alicujus  ore  refert  *), 
vel  profitetur  hanc  solam  ob  causam  nuntium  afTerre,  ne 
ignorare  putetur 2),  quum  quidquid  narretur  a  se  collectum 
esse  velit ,  etiamsi  ipse  fidem  non  habeat  rei 3),  quumque 
consilium  suum  hoc  postulare  putet.  «Num  taceam,  inquit4), 
de  tauro  sacroP  Quid  nos  non  vituperaret  et  hoc  scriptum  et 
natura,  cujus  donum  ille  estP»  Maxime  haec  diligentia  cura- 
que  omnium  nuntiorum  colligendorum  nulliusque  rei  omittendae 
necessaria  ei  esse  videtur  in  Nat.  An.  Hoc  enim  opus 
suscepit  non   modo    ad   suam   delectationem   suumque  usum, 


etiam  ad  consuetudinem  sermonis  usumque  orationis  animum  inten- 
dissem,  opere  procedente  magis  quam  pro  meo  consilio  aucta  amplitudine 
hanc  operis  partem  omittendam  esse  cognovi.  Quam  ob  rem  a  rebus 
grammaticis  plane  recessi  et  ita  in  angustum  deduxi  opusculum ,  ut 
solo  de  animo  scriptoris,  qualis  exprimitur  scriptis,  disseram,  de  forma 
operum  nihil  dicam  nisi  quae  ad  animum  recte  judicandum  necessaria 
esse  videntur.  Eandem  ob  causam,  quum  ne  de  scriptis  quidem  ipsis, 
quae  tribuenda  sint  Aeliano,  quae  non  sint  tribuenda  pluribus  verbis 
mihi  disserendum  esse  putaverim ,  et  de  libro  II  e  p  t  II  p  o  v  o  £  a  c  et  de 
'AYpotxizal  'EititJToXaf  quae  sit  mea  sententia,  inter  theses  huic 
opusculo  additas  recepi.  Tamen  hoc  loco  profiteor  neque  mihi  videri, 
id  quod  visum  est  plerisque  viris  doctis,  diversos  esse  libros  Ilepl 
npovoia?  et  rUpt  $  e  t  u>  v  'Evapyetuiv,  quum  nimia  sit  cognatio  et 
formae  et  animi  omnium  fragmentorum,  neque  —  id  quod  Perizonio 
placuit  (edit.  Kuehn  praef.  p.  XXVII)  —  illas  unius  ejusdemque  scripti 
diversas  esse  inscriptiones  me  censere,  quum  vocabula  tz  p  o  v  o  i  a  et 
•8-eTov  apud  Aelianum  numquam  idem  significare  videantur  (vid* 
cap.  VI  fin.). 

*)  N.  A.  XIII  12.  2)  N.  A.  XV  9. 

3)  N.  A.  XVII  14.  X  14.  I  53.  XI  11.  4)  N.  A.  XI  10. 


ut  Var.  Hist.,  sed  quia  ad  homines  docendos  et  instruendos 
nihil  magis  aptum  esse  censuit,  quam  scientiam  naturae. 
Hanc  ob  rem  haud  semel  fit,  ut  non  contentus  nuntiis  traditis 
quaestionem  instituat  et  referat  quod  ipse  expertus  sit.  «Hic 
teste  superiore  opus  mihi  non  erit ,  sed  quod  ipse  cognovi 
dicam x)».  —  «Postquam  diu  investigavi  et  inquisivi  summo 
studio,  cognovi»  etc. 2).  Nam  cuique  viro  culto  atque  erudito 
harum  rerum  scientia  ejus  opinione  utilis  et  necessaria  est3): 

«Hominem  eruditum  nullamque  rem  frustra  audientem  scire 
oportet»  etc.  4) 

Qua  de  causa  tanti  aestimaverit  Aelianus  scientiam  anima- 
lium  naturae,  apparet  ex  opinionibus  ei  propriis  de  rebus 
divinis  atque  humanis,  id  quod  infra  5)  exponam.  Hoc  loco 
tantum  haec  non  praetereunda  esse  videntur:  Aelianus  ipse 
dicit 6)  inflammatum  se  esse  amore  quodam  insito  et  innato 
ad  animalium  naturam  perscribendam  et  maximam  diligentiam 
adhibendam.  Dignissima  habet  animalia  subtili  descriptione 
omniumque  bene  eruditorum  hominum  notitia,  quod  virtus 
quaedam  in  animalibus  mente  et  ratione  carentibus  apparens 
admirationem  nostram  magis  concitet,  quam  virtutes  hominis 
mente  ingenioque  praediti.  Huc  accedere,  quod  multis  in 
rebus  animalia  nobis  praestent  robore  prudentia  sagacitate 
pietate  quadam,  ita  ut  nequaquam  plane  nobis  inferiora  ha- 
benda  sint,  quibus  de  causis  et  utile  et  jucundum  esse 
cuique  viro  liberali  naturam  animalium  cognoscere.  Minime 
igitur  hoc  tantum  sequitur,  ut  narret  res  mirabiles  praebeatque 
opus  gratum  ad  legendum,  sed,  id  quod  respondet  animo 
ejus  pio  ac  severo ,  docere  et  emendare  vult  sui  temporis 
homines. 

In  Natura  Anim.  Aelianus  exemplis  summa  diligentia 
undique  quaesitis  demonstrare  conatur  tota  in  natura, 
praesertim  in  animalibus,  latere  vim  superiorem 
et   arcanam    neque    quicquam    in    mundo    divinae    mentis 


2)  N.  A.  V  47.         2)  N.  A.  XIII  23. 

3)  N.  A.  III  30.  4)  N.  A.  V  48. 
6)  cap.  V.  VI.          6)  N.  A.  epilogus. 


quodam  spiritu  carere.  Hunc  ad  finem  neque  scripsit  Natu- 
ralem  Historiam,  ut  Aristoteles  Plinius  alii,  nec  delectationem 
praebendo  studuit,  sed  excerpsit  ex  omnibus  scriptis,  quae 
praesto  ei  erant,  eas  res  notas  et  ignotas,  quibus  illa  sua 
opinio  probari  videretur.  Quo  factum  est,  ut  fere  in  omnibus, 
quae  narrat  de  animalibus,  aliquid  mirabile  et  primo  aspectu 
incredibile  insit,  qua  in  re  haud  negligendum  est  multa, 
quae  nos  falsa  esse  putamus  vel  scimus,  illo  tempore  omnibus 
credibilia  et  ab  omnibus  credita  fuisse.  Aelianus  certe 
omnia,  quae  narrat,  vera  habuit,  nullaque  res  ab  ejus  opinionc 
abhorrere  putanda  est,  nisi  cui  expressis  verbis  fidem  deroget, 
quod  quidem  haud  rarofit1).  Aut  brevibus  verbis  profitetur 
se  non  credere  aliquam  rem  («Xeyooai  os  AtyoVctoi  —  xat  Ijis 
ys  oo  paStux;  sj(ooat  ir£tfro|jL£vov»  etc.  2)  —  «xat  £tu£  [i£V 
■^xioxa  ir £ t  fr  o  o  a  t  »  3).   —   «'Eyw   jjlIv  o  u  iz  £  tt  t a  t  £  o x a 

f/OTl    |X£V    0  0    7T£t9-£t    [JL£    6    \£^WV ,      Y]5y]     StTTOV  *     $    $     OOV     YjXOUOa, 

oox  sarprjoa»)  4),  aut  ipse  non  ausus  de  vero  falsoque  judicium 
facere  permittit  judicium  legenti  («ibcos  jjlsv  Xs-fooat  Tt  ot  Xsyovts?, 

10U>S   6£    OOOSV    XEYOOat»5).    «£t    §£  T(p   OOX£t    fJLU&O?   TOOTO,  OUJXCpTJJJLl 

ir£tpto[i£VO(;  I;  ta^uv  xaT£"fVtox£vai  auTo'v»  6).  —  «Xsyst  Ss^Airtav,  £t 

JJLY]  T£paT£0£Tat  *  *  *  '»  7)  —  «Y^atO^VttJV  §£  '  HXtV  [i,YjT£pa  OUX   Ipst^,    Y]   TO 

X^frlv  tysuSos  laTtv») 8).  Semp.er  e  ratione  narrandi,  etiamsi 
neque  consensum  neque  dubitationem  exprimat,  satis  perspicue 
intellegi  potest,  quae  sit  Aeliani  opinio.  Si  quid  refert  nullo 
auctore  nominato,  certe  non  dubitat,  quin  res  vera  sit.  Nam 
quotiescunque  nuntium  praestare  tuerique  non  vult,  aut  semel 
aut  saepius  auctorem  nominat,  quem  sequatur,  praesertim 
quum  manifestum  fieri  velit  sententiam  se  non  suam  sed 
alienam  proferre;  sin  diffidit  alicui  testi,  numquam  suam 
sententiam  proponere  neglegit.  Tamen  ne  eorum  quidem 
scriptorum,  quorum  fidem  parvi  aestimat,  nuntiis  uti  aspernatur 


*)  N.  A.  XII  7.  XI  10  fin.  IX  23.  VIII  11. 

2)  N.  A.  X  29. 

3)  N.  A.  XII  3.        4)  N.  A.  XVII  14. 

5)  N.  A.  XIV  18. 

6)  N.  A.  XII  21.        7)  XI  40.        8)  V  8. 

secundum  id  quod  sibi  proposuit  «eketv  jjlyj  irapaXeiirovTi 
a-ep  eyvcov.»  Ut  saepe  x)  Ctesiam  auctorem  sequitur,  quam- 
quam  de  eo  dicit2)  «ei  8tj  tu>  txavoc  Texpfpwoaai  uTiep  xwv 
toioutcmv  KTT^aiac»-,  hanc  ob  rem  ubique  addit  KTTjotac  cpvjat, 
ne  ipse  omnia  credere  putetur.  Contra  quum  plane  assen- 
titur  auctori  suo,  non  modo  ejus  narrationem,  sed  etiam 
judicium  silentio  pro  suo  profert.  Sic  Plutarchum 3)  Op- 
pianum 4)  Aristotelem 5)  Athenaeum  multos  alios  mox  nomi- 
natim  mox  silentio  sequitur;  Theophrastum  expressis  verbis 
fidum  testem  nominat  («Texjrrjpuoaai  tooto  xal  GeocppaaToc 
txavo'?»6);  interdum  repetitis  verbis  «cfTjdt»  «otWat»  similibus 
indicat  dubitationem  quandam  7). 

Nulla  igitur  est  causa  dubitandi  de  veritatis  amore,  quem 
quum  aliis  in  rebus  tum  in  hoc  opere  curae  sibi  fuisse  Aeli- 
anus  affirmat 8).  Tamen  studio  rerum  admirabilium  in- 
vestigandarum  haud  raro  permotus  est  ad  diligentem  quae- 
stionem  neglegendam,  ita  ut  interdum  quasi  occaecatis  oculis 
veteres  scriptores  secutus  sit.  Fere  ridiculum  est,  si  dicit 
«Eqiii  ciliis  inferioribus  carere  dicuntur»  9),  nam  quam 
facile  potuit  ipse  rem  experiri!  Contra  laudanda  est  diligentia 
et  cura,  qua  Aelianus  tot  nuntios  memoria  dignos  nobis  tra- 
didit  et  memoratis  multis  fontibus,  ex  quibus  hausit,  notitiam 
nostram  veterum  scriptorem  auxit. 

Quae  crebra  fontium  indicia,  quum  non  nisi  ad  hujus 
operis  finem  auctori  opus  essent,  in  ceteris  Aeliani  scriptis 
desiderantur.  In  Var.  Hist.  perraro10)  docet  unde  sumpserit 
id  quod  narrat;   etiam  rarius  n)    suum  judicium   de  vero  ac 


x)  N.  A.  IV  26.  27.  41.  52.  V  3.  VII  1.  al. 

2)  N.  A.  IV  21. 

3)  N.  A.  IX  1.  2.  3.  17.  VIII  6.  X  21.  XI  22.  etc. 

4)  N.  A.  IX  66.  VIII  26.  5)  N.  A.  VTI  22.  XII  28. 
6)  N.  A.  IX  15.            7)  N.  A.  X  4.  9.  IV  52.  V  3. 

8)  N.  A.  epil.  «cpiXv]    Se    -q  aXrfteia  p.01  t£  xe  dXXifj  xal  evxaO^a  ou^ 
rjxiara.» 

9)  N.    A.    IV    50     «ot    tTtTioi    xas    xaxw    ^XecpaptSa?    oii    cpaoiv    auxob? 
eyeiv.» 

"  10)  V.  H.  I  14.  15.  27.  III  14.  VII  1.  XIII  21.  31. 
")  V.  H.  III  18.  fin. 

falso  profert.  Id  hanc  ob  rem  faetum  esse  videtur,  quod 
has  narrationes  magis  ad  suam  delectationem  suumque  usum 
fortasse  rhetoricum  Aelianus  collegit,  quam  ad  legendum,  id 
quod  probatur  quum  compositione  maxime  variarum  rerum 
sine  ordine  facta,  tum  singularum  narrationum  diversa  forma, 
quae  partim  subtiliter  et  copiose  perscriptae  leni  atque 
aequabili  orationis  tractu  currunt x),  partim  breviter  com- 
prehenduntur  vel  tantummodo  perstringuntur  2).  Itaque  etiam 
magis  huc  pertinere  videntur  quae  scriptor  dicit3)  de  Nat. 
An.  componendae  ratione:  «non  disposui  narrationem  secundum 
singula  animdlia  neque  unius  cujusque  quae  propria  sunt  una 
descripsi,  sed  varie  varia  miscui  et  super  multa  vagatus 
sum,   quum  mox   historiam  horum   animalium  reliquerim,  mox 

verterim  me  ad  aliud  quid  de  eorum  natura  dicendum 

varietate  legendi  suavitatem  petens  et  fugiens 
taedium  similitudinis  hoc  scriptum  sicut  pratum  vel 
coronam  varietate  amoenam  e  tot  animalibus  quasi  floreis  com- 
ponendum  esse  putavi.»  Idem  consilium  secutus  est  in  Var. 
Hist.  neque  ea  lecturis  negata4),  quamobrem  tantum  afuit 
ut  quae  in  legendo  scriptores  veteres  repererit  in  ordinem 
redegerit,  ut  non  semel 5)  interruperit  alicujus  rei  narrationem 
professus  alio  loco  se  perrecturum  esse.  Quo  factum  est,  ut 
de  eadem  re  pluribus  locis  agatur,  quibus  interdum  aut  idem 
repetitur,  quod  ante  a  dictum  est,  aut  refertur  quod  dissentiat 
a  priore  narratione.  Ut  pluribus  locis  idem  narrat  de  Pytha- 
gora 6)  Pherecyde  7)  Pericle  8)  Aegyptiorum  legibus  9)  multis 
aliis;  contra  sibi  ipsi  non  constat  in  eo  quod  dicit  de  araneis  10). 
Denique  brevibus  verbis  de  orationis  genere  et  consuetudine 
sermonis  disserendum  est11).  Operam  dedisse  Aelianum,  ut 
lectissimis  verbis  uteretur  orationemque  illustraret  et  exornaret, 


*)  V.  H.  II  4.  III  1.  18.  XIII  1.  XII  1. 

2)  V.  H.  II  16.  39.  III  4.  34.  XIII  35.  XII  4.  59. 

3)  N.  A.  epil.  4)  V.  H.  III  16. 

5)  V.  H.  IV  13.  H.  A.  II  2.  XI  1.  XIII  18. 

6)  V.  H.  II  26.  IV  17.        7)  V.  H.  IV  28.  V  2. 

8)  V.  H.  VI  10.  XIII  23.  fragm.  68.      9)  V.  H.  XII  4.  XIV  34. 
10)  N.  A.  VI  57.    V.  H.  I  2.  ")  vide  p.  6  not.  2. 

ipse  dicit *).  Qui  ornatus  verborum  ac  splendor  orationis 
etsi  nequaquam  ubique  reperitur,  tamen  neque  in  Nat.  An. 
neque  in  Var.  Hist.  desideratur,  quamobrem  non  sine  causa 
Philostratus  dicere  videtur  Aelianum  linguae  Atticae  non 
minus  peritum  fuisse  Graecis  in  Attica  habitantibus.  Laudat 
Philostratus  et  puritatem  et  venustatem  sermonis,  quo  Ni- 
costratum  et  Dionem  Chrysostomum  ad  imitandum  sibi  pro- 
posuerit  Aelianus.  Certe  haud  raro  jucunde  redundat  oratio 
et  fere  poetica  arte  decora  est,  quum  saepe  splendoris  ali- 
quantum  ei  aspersum  sit. 

An  non  laude  digna  est  illa  amoena  Tempes  vallis  de- 
scriptio2),  quae  Homerum  suavitate  aequat,  et  illi  similis 
Atalantae  vita  illustrata 3)?  Magnus  lepos  est  illi  quoque 
loco,  quo  de  elephantum  Africanorum  insidiis  disserit.  «  Viri, 
inquit4),  gnari  elepliantorum  doli  culeos  aquae  plenos  Jiic  et 
illic  ponunt  et  ipsi  assidunt.  Hic  dormit ,  ille  bibit;  aliquis 
mox  pofat  e  pocido  mox  cantat  et  in  cantu  amatae  meminit; 
et  si  quis  mulceat  juvenem  floreniem  venationis  participem,  ego 
non  mirer,  nam  pulcliri  sunt  Mauri»  etc. 

Omnibus  his  rebus,  quae  ad  genus  orationis  coloremque 
sermonis  pertinent,  plane  inter  se  consentiunt  Var.  Hist  et 
Nat.  An.  Neque  minus  animus  scriptoris  ex  utroque  scripto 
elucens  par  atque  idem  est,  ita  ut  facere  non  possimus  quin 
utrumque  opus  eidem  auctori  attribuamus 5).  Quod  ne  illa 
quidem  controversia  prohibere  potest,  quae  exstat  inter 
Philostratum ,  qui  Aelianum  numquam  navem  conscendisse 
narrat,  et  Aeliani  ipsius  verba 6),  quibus  Alexandriae  moratum 


*)  N.  A.  prooem:  «£t  Tt  anouof^  acjtov  ;:ap£yot[j.£>}a  v.at  t^  zbpiazi  tq 
-cOiTTOTEpa  xai  ttj  cpiovf,»  etc,  et  in  epilogo:    «ottco?  hl  abzb  eIttov  xal  ouv 

0  0(1)     TIOVU),     TO      T£     £'JY£V£?     TTJ?     X£?£U)?     OTTOlOV     %a\     xffi     OUV&TjXTf]?,     T(OV     T£ 

ovojxaTojv    y.ai    tojv    pr]u.ax(ov    to    xaXXos,    67:6001?    av    \)A\  yprjouju.at  Ttovrjpols 
xptxal?,  exeivoi  eioov-at.» 

2)  V.  H.  III  1.  3)  XIII  1.  4)  N.  A.  XIV  5. 

5)  Non  ejusdem  auctoris  esse  haec  scripta  visa  sunt  praeter  alios 
Valckenario  (anuot.  ad.  Phalar.  in  edit.  Lennepii  p.  XVIII)  et  Bernhardyo 
(Wissenschaftl.  Syntax  p.  37.  not.  61). 

6)  N.  A.  XI  40. 

eum  esse  efficitur.  Nisi  Philostratus  errasse  putandus  sit, 
fortasse  Aelianus  aetate  minus  provecta  hoc  dixit,  postea 
iter  fecit  inscio  Philostrato. 

Diversa  sermonis  colore,  paria  animo  consilioque  sunt 
fragmenta  tertii  scripti.  Ut  in  illis  duobus  saepe  est  lenis 
et  grata  oratio  *) ,  sic  in  opere ,  quod  erat  inscriptum  rispi 
ITpovoia?  et  llspi  Osicov  svapYstwv  2),  sermo  est  severus  acer 
vehemens  plenus  irae  contra  omnes,  qui  deos  contemnere 
vel  nefarium  philosophiae  genus  sequi  auctori  videntur.  Quos 
homines  docere  vult3)  nullum  scelus  effugere  posse  deorum 
ultionem  ac  deterrere  studet  imprimis  ab  impietate  et  superbia 
exemplis  eorum,  quos  poena  deorum  secuta  sit.  Quibus  de 
causis  ex  hoc  scripto  quamvis  mutilato  animus  moresque 
Aeliani  maxime  intellegi  possunt. 

Ut  tribus  his  scriptis  idem  sit  auctor  tribuendus,  reliquis 
nunc  omissis  indiciis  efficitur  duobus  enuntiatis  Aeliano 
propriis,  quae  in  omnibus  reperiuntur.  Optime  significat 
animum  ejus  gravem  severum  paene  morosum,  quod,  quo- 
tiescunque  per  jocum  aliquid  dicturus  est,  quasi  excusatione 
egere  sibi  videtur;  quamobrem  semper  addit:  «iva  tt  xat 
Tratau»»  vel  «|jOoXo(aat  xt  oaiopov  swcstv»  4). 

De  tempore,  quo  nata  sunt  singula  Aeliani  scripta,  nihil 
certi  nobis  notum  est.  Verisimile  est  Variam  Hist.  ante 
Nat.  An.  scriptam  esse ,  quum  inter  facta  dictaque ,  quae 
sunt  in  Var.  Hist.,  pauca  tantum  ad  animalia  pertineant  et 
horum  paucorum  major  pars  in  Nat.  An.  repetatur.  Quod 
quidem  probare  mihi  videtur  Aelianum  primo  operi,  quum 
hominum  dicta  factaque  memoria  digna  —  fortasse  juvenili 
aetate  et  in  usuin  scholae  rhetoricae  —  colligeret,  etiam  id 
adjunxisse,  quod  de  animalibus  in  legendo  ei  occurreret, 
quas  res  postea  consilio  Nat.  An.  scribendae  capto  in  novum 
opus  recepit,  nam  certe  non  id  denuo  narrasset,  quod  jam 
aptissimo  loco,  in  Nat.  An.,  scriptum  haberet.  Sic  de  com- 
pluribus  animalibus  primum  in  Var.  Hist.   mentionem  fecit, 


J)  vid.  p.  12.  2)  vid.  p.  6.  not.  1.  3)  Fragm.  26.  63. 

4)  Fragm.  12.  109.    N.  A.  XIV  4.  I  30.     V.  H.  XIV  39. 

deinde  fere  eisdem  verbis  in  Nat.  An.  disseruit :  de  araneis x), 
de  cane  Aegyptio  2),  de  vulpe  marina 3),  de  muribus  4),  de 
Gelontis  cane 5) ,  de  cycnorum  cantu 6),  de  aliis.  Hanc 
opinionem  probat  animus  gravior  et  severior  qui  apparet  in 
secundo  opere.  Severitas  fere  morosa  senilisque  elucet  e 
fragmentis,  quare  scriptum  IIspi  9suwv  'Evap-fsuov  postremum 
fuisse  puto. 

Cap.  III. 

De  republica  quid  senserit  Aelianus. 

Quod  attinet  Aeliani  sententias  de  republica,  magis  e 
silendo,  quam  e  dictis  nobis  concludendum  est.  Nam  ut  tot 
variis  omnium  populorum  narrationibus  ad  omnes  fere  res 
memorandas  dueitur,  sic  fere  numquam  movetur  ad  indican- 
dum  id,  quod  de  republica  civilibusque  temporibus  sentiat. 
In  epilogo  Nat.  An.  brevibus  verbis  docet  eos,  qui  quod  a 
rapublica  deficiat  et  honoribus  publicis  neglectis  ad  studium 
litterarum  se  verterit  ei  objecerunt,  sibi  licuisse  «magnificum 
esse  et  in  aula  apjoarere» 7) ;  tamen  se  maluisse  animalium 
naturae  studere.  Quae  sententia  confirmatur  paucis  locis, 
quibus  opinio  de  rebus  publicis  reperitur,  id  quod  perraro 
fit.  Videtur  censuisse  Aelianus  optime  se  sibi  consulere, 
si  muneribus  publicis  contemptis  plane  in  otium  se  referat. 
Quod  judicium  ex  illius  aetatis  moribus  temporibusque  civi- 
libus  haud  difficile  probari  potest. 

Aetas  Hadriani  Antonini  M.  Aurelii,  qua  civitas  Romana 
a  terroribus  primi  Imperii  saeculi  liberata  quasi  respiraverat, 
et  finibus  usque  ad  extremas  oras  propagatis  omnes  artes 
litteraeque   in   imperio   pacato   beatoque   florebant,   ut  multis 


l)  V.  H. 

I    2. 

Nat. 

An. 

VI  57. 

2)      * 

1     4. 

» 

VI  53. 

3)      „ 

I     5. 

,, 

IX  12. 

4)      „ 

I  11. 

,, 

XI  19. 

5)      „ 

I  13. 

,, 

VI  62. 

6)      „ 

I  14. 

„ 

V  34. 

7)   «locppi 

lOJGltal 

£V 

«aitrea  aetas»  rediisse  videretur,  Commodo  Imperium  tenente 
rapide  in  contrarium  se  vertit.  Corrupti  Romanorum  mores 
et  imminens  ruina  reipublicae  in  dies  magis  ante  omnium 
oculos  posita  sunt,  et  depravatio  eorum,  qui  altissimos  in 
civitate  gradus  obtinebant  summoque  magistratui  praeerant, 
ita  aucta  est,  ut  viri  pudore  atque  honestate  praediti  diffisi 
reipublicae  nulla  ex  parte  publica  munera  attingerent.  Quum 
nulli  nisi  homines  mentis  humilis  et  corruptae  libidini  Caesa- 
rum  servire  et  secundum  eorum  voluntatem  in  republica 
agere  vellent,  resistere  autem  communi  perniciei  nemo  posset, 
et  multi  alii  et  Aelianus  studio  philosophiae  litterarumque 
solacio  uti  periculaque  muneris  publici  vitare  conabantur. 
Nec  vero  scribere  quamlibet  rem  illo  tempore  sine  periculo 
licebat,  sed,  ut  libera  publica  oratio  jam  pridem  oppressa 
erat,  ita  iis,  qui  rerum  gestarum  historiam  scribere  audebant, 
semper  delatores  timendi  erant.  Quibus  de  causis  plurimi 
illius  temporis  scriptores,  ut  Athenaeus  Philostratus  Oppianus 
Fronto  ad  eas  res  describendas  se  verterunt,  quae  procul 
essent  a  vita  publica,  et  in  his  quoque  operibus  se  abstinebant 
quam  plurimum  a  judiciis  de  rebus  publicis.  Quo  factum 
est,  ut  ex  Aeliani  scriptis  aegre  cognoscere  possimus,  quae 
fuerit  ejus  sententia  de  Caesarum  Imperio,  de  libera  republica 
vel  aliis  reipublicae  rationibus  ac  formis. 

De  Caesaribus  ipsis  sui  temporis,  praesertim  de  Caracalla 
et  Elagabalo  quid  senserit  satis  patet  ex  illa  accusatione, 
quam  scripsisse  eum  in  «tyrannum»  paullo  ante  mortuum 
Philostratus  refert.  Ab  imperio  unius  non  alienus  est,  si 
vir  sapiens  et  justus  imperium  teneat,  nam  saepe  de  Grae- 
carum  urbium  tyrannis  cum  laude  aliquid  narrat *) ,  et  con- 
sentit  quidem  cum  Stoicis,  qui  philosophum  optime  rem- 
publicam  administrare  censent2).  Multis  philosophis  enu- 
meratis,  qui  rempublicam  bene  egerint  vel  alio  modo  patriae 
utiles  fuerint,  stulti  et  temerarii  esse  dicit  philosophos  inertes 
nominare.  «Ego  quidem,  inquit  eorum  inertiam  et  otii  amorem 
propere  peterem».     Quae  ad  verba  nihil  suppleri   potest  nisi: 


l)  V.  H.  III  26.  IX  4.  IX  25.  VI  11.      2)  V.  H.  III  17.  VII.  24. 

«si  mihi  liceret  in  republica  administranda  virtutibus  philosopho 
dignis  uti» ;  nam  licuisse  sibi  excellentius  se  gerere  in  re- 
publica  ipse  dicit  *).  Qua  re  denuo  probatur  sua  sponte 
Aelianum  defuisse  reipublicae,  quia  locus  non  erat  probis 
sapientibusque  viris.  Nec  tantum  personam  induisse  boni 
civis  philosophique ,  sed  animi  virilis  liberalisque  fuisse 
eum  satis  perspici  potest.  «Homo  liber,  inquit,  meo  qui- 
dem  judicio  contumeliam  suam  compensari  praemio  censere 
non  debet»  2).  Narrationi  de  Phocione 3) ,  qui  potaturus 
mortiferum  poculum  adhortatus  sit  filiam,  ne  ulcisceretur 
Athenienses,  haec  verba  addit:  «Qui  hunc  virum  non 
laudet  neque  valde  admiretur,  is  nihil  magni  in  mente  habere 
mihi  videtur».  De  Epaminonda,  qui  pecuniam  a  rege  Persa- 
rum  missam  repudiavit  «Mea  quidem  sententia,  inquit4),  qui 
repudiavit,  animi  magnitudine  praestabat  ei,  qui  dedit».  Qui 
Aeliani  animus  liberatis  quum  e  multis  aliis  locis  5)  intelligatur, 
dubitandum  non  est,  quin  nihil  nisi  corruptio  ac  depravatio 
eorum,  qui  summis  honoribus  fungebantur,  eum  a  republica 
retinuerint.  Nam  parvi  non  aestimasse  eum  publica  munera 
curamque  reipublicae  salutis  patet  ex  multis  locis,  quibus 
laudem  attribuit  iis,  qui  bonas  leges  in  rempublicam  induxe- 
runt  beneque  eam  gesserunt.  Contra  quanto  muneribus 
publicis  non  a  sapientissimis  viris  gestis  philosophiam  et 
otium  pluris  habuerit,  demonstrat  narratio  de  Timotheo 6) 
Platonem  admirato.  Hoc  enim  loco  tributa,  naves  longas, 
usum  navalem,  classem  complendam ,  officium  auxilii,  vecti- 
galia  sociorum,  res  provinciales,  alia  ejusmodi  «nugas» 
(cp^vacpou)  esse  dicit. 

Quum  igitur  ipse  a  republica  procul  esse  malit,  viros 
autem  bene  meritos  de  patria  laudet,  tyrannorum  acer- 
bissimo  odio  repletus  est.  Necem  eorum  pulchrum  facinus 
nominat 7)  et  gaudet 8)  deos  fere  numquam  tyrannorum 
dominationem  usque  ad  eorum  nepotes  ducere,  sed  aut  ipsos 


x)  N.  A.  epilogus.  2)  V.  H.  XII  62.            3)  V.  H.  XII  49. 

4)  V.  H.  V  5. 

5)  V.  H.  VII  14.  II  22.  III  17.  II  37.  cet.  vid.  in  cap.  V. 

6)  V.  H.  II.  10.  7)  Fragm.  86.  fin.            8)  V.  H.  VI  13. 

funditus  exstinguere  aut  filios  potentia  exuere.  Nam  dicit *) 
imperium  violentum  et  acre ,  urbes  expugnatas  populosque 
exstinctos  pestem  esse,  ad  bona  pacis  pertinere  curam  civium 
salutis  atque  incolumitatis.  Quo  tyrannorum  odio  ad  miram 
comparationem  deducitur ,  quum  dicat  2),  u  t  s  u  s  manibus 
correptus  illico  necem  timeat,  sic  tyrannos  omnibus  in 
rebus  pavere,  quia  omnibus  ut  suem  vitam  se  debere  sciant. 
Apium  quoque  reginam,  ut  libenter  virtutes  animalium  homi- 
nibus  ad  imitandum  proponit ,  praestare  contendit 3)  miti 
diligentique  animo  plurimis  tyrannis. 

Sed  omnibus  his  locis  se  abstinet  a  vituperatione  quin 
etiam  a  mentione  Romanorum  Imperatorum,  quamquam 
Nerone  Domitiano  Commodo  Caracalla  ad  tyrannorum  sce- 
lera  perniciososque  mores  describendos  exempla  magis  idonea 
reperire  non  potuit.  Cujus  silentii  sine  dubio  eadem 
fuit  causa,  quae  omnes  illius  temporis  scriptores  a  Ro- 
manorum  rebus  gestis  libere  describendis  deterruit:  metus 
ac  desperatio.  Magis  mirandum  est,  quod  Aelianus,  quam- 
quam  Romanus  erat,  etiam  earum  rerum  mentionem  fa- 
cere  dubitat,  in  quibus  periculum  esse  non  potuit.  Nam 
quum  de  tot  nationum  moribus  legibus  rebus  gestis 
narrationes  traditamque  historiam  collegerit,  patriam  suam 
tam  raro  commemorat,  ut  vix  decem  locis  inter  sex- 
centos  ad  veterum  nationum  mores  resque  gestas  perti- 
nentes  Romanorum  fiat  mentio.  Minime  parvi  aestimat  Ro- 
manos  neque  patriae  amore  caret,  id  quod  pro  ejus  Grae- 
carum  rerum  studio  videri  potest,  nam  et  se  ipsum  cum 
quadam  animi  elatione  Romanum  nominat 4) ,  et  ubicunque 
de  eorum  institutis  rebusque  gestis  dicit 5),  cum  laude  dicit. 
Neque  vero  ideo  pauca  narrat  de  patria  sua,  quia  Romano- 
rum  historia  magis  nota  erat  lecturis  quam  exterarum 
nationuin;  nam  et  ex  Graecorum  historia  multas  res  certe 
omnibus  notas  refert  et  ea,  quae  de  Romanis  dicit,  nequa- 
quam  minus  nota  elegit 6). 

Certe  igitur,  id  quod  sententiam  Aeliani  de  rebus  publicis 


x)  V.  H.  XIV  11.  2)  V.  B.  X  5.  3)  N.  A.  V  10. 

4)  V.  H.  II  38.  XII  25.  5)  V.  H.  IX  12.  XI  9.  XII  33. 

6)  V.  H.  VII  11.  XII  33.  2 

manifeste  significat,  nnllam  aliam  ob  causam  se  abstinuit  in 
scribendo  a  rebus  Romanis,  nisi  quia  una  parte  ne  offenderet 
in  periculumque  veniret  timebat,  altera  parte  desperans  dc 
republica  quam  minime  patriae  olim  florentis  tunc  collabentis 
moneri  volebat. 


Cap.  IV. 

De  Aeliano  philosopho. 

Quanti  aestimaverit  Aelianus  philosophiam  eosque  philo- 
sophos ,  qui  non  vanis  rebus  studere  sed  vera  bona  petere 
et  de  hominibus  bene  mereri  ei  videbantur,  maxime  intellegi 
potest  ex  illo  loco  x)  jam  supra  memorato,  quo  prae  philo- 
sophia  omnem  in  rebus  publicis  muneribusque  occupationem 
«mif/as»  esse  dicit,  neque  minus  ex  enumeratis  iis  philoso- 
phis 2),  qui  rempublicam  bene  administrarunt  vel  alio  modo 
bene  sunt  meriti  de  civibus  suis.  Inter  veteres  philosophos 
maxime  admiratur  Pythagoratn  Platonem  Socratem  Zenonem, 
vehementissime  conviciatur  Epicuro,  quum  illos  et  ipsos  vitam 
philosophia  dignam  egisse  et  praeclara  praecepta  reliquisse, 
hunc  ventri  servisse  deosque  negasse  censeat.  Mirandum 
est  igitur,  quod  saepe  laudem  veteris  philosophiae,  numquam 
vituperationem  legimus  philosophorum  aequalium,  qui  nomina 
ac  praecepta  Platonis  Aristotelis  Pythagorae  magna  cum 
ostentatione  in  ore  habebant  vestituque  philosophorum  se 
jactabant,  sed  nulla  ratione  virtutibus  sapientiaque  illos 
aemulabantur. 

Tempore  Aeliani  philosophia  nomine  suo  maxime  indigna 
erat.  Honesta  et  praeclara  veteris  temporis  philosophia,  quae 
summis  humanis  divinisque  rebus  se  occuparat  et  optimum 
quemque  spe  summorum  bonorum  allexerat,  quum  apud 
Graecos  tum  apud  Romanos  jam  pridem  oppressa  atque  ex- 
stincta  erat.  Studium  philosophiae  numerusque  eorum,  qui 
philosophos  se  appellabant,  altero  Imperii  saeculo  immense 
aucta  erant,  sed  fere  apud  neminem  eorum,   qui  magna  cum 


l)  V.  H.  II  10.  2)  V.  H.  III  17.  VII  14. 

jactantia  sectas  atque  instituta  veterum  philosophorum  seque- 
bantur,  verae  sapientiae  quidquam  reperiebatur.  Quum  So- 
crates  Plato  Zeno  Chrysippus,  quos  viros  Aelianus  magni 
pendit  et  saepe  laudat,  exemplo  praeceptisque  vitae  publicae 
et  hominum  moribus  prodesse  voluissent,  tunc  omnis  philoso- 
phia  posita  erat  in  vanis  scholarum  doctrinis,  quae  partim 
obscurae  mysticaeque  partim  vulgares  superbaeque  erant. 
Vitae  ae  praecepta  philosophorum,  id  quod  jam  Quinctilianus 
dedecori  iis  tribuerat,  continuo  inter  se  pugnabant,  nam 
quum  ipsi ,  ut  Luciani  verbis  *)  utar,  pigri  rixosi  gloriae  cu- 
pidi  stomachosi  edaces  superbi  essent,  de  patientia  et  mode- 
ratione  pulcherrimis  sermonibus  disserere  solebant. 

In  horum  sophistarum  numero  Aelianum  sophistam 
non  habendum  esse  ostendit  animus  ejus  veritatis  honestatis- 
que  amans  et  imprimis  ira  odiumque  parasitorum 2).  Quo 
nomine  plerique  illius  temporis  philosophi  maxime  digni 
erant,  qui  ad  divitum  mensas  bonarum  epularum  causa  omne 
convicium  tolerabant  et  saepe  patronis  ludibrio  magis  quam 
familiaritati  erant. 

Sed  quamquam  Aelianus  particeps  non  erat  hujus  morum 
corruptionis  neque  consentiebat  cum  hoc  genere  philosophorum, 
tamen  a  philosophiae  ipsius  sui  temporis  vitiis  minime  erat 
liber;  quin  etiam  in  inimicissimo  verae  philosophiae  vitio, 
in  superstitione,  multis  aequalibus  praestabat.  Gravissima 
philosophiae  intereuntis  causa  erat  illa  farrago  religionum 
caerimoniarumque,  quae  Aeliani  tempore  ad  summum  per- 
ducta  erat.  Vatuni  et  praestigiatorum  artibus,  externorum 
deorum  oraculis,  fraudibus  magicis  omnes  dediti  erant,  et  vix 
erat  ullus  in  provinciis  cultus,  quin  Romae  fautores  haberet. 
Itaque  Aelianus  quoque  et  superstitiosae  religionis  erat  et 
apud  philosophos  non  magis  sapientiam,  quam  magicas  quas- 
dam  artes  facullatesque  superiores  admirabatur.  De  Aspasia, 
quae  tumore  quodam  sub  mento  orto  magna  tristitia  affecta 
erat,  «In  somno,  inquit 3),  columba  ei  apparuit,  quae  in  mulie- 


J)  Luc.  Icaromenipp.  29.  Bis  accus.  11.  2)  Fragm.  107.  109. 

3)  V.  H.  XII  1. 

rem  mutata  ei  dixit:  «Bono  sis  animo,  omittas  medicos  m?di- 
camentaque  et  quas  inveneris  jam  aridas  coronas  roseas  Veneris, 
cas  pressas  impone  tumori».  Virgo  quac  audierat  fccit  et 
tumor  evanuit.  Aspasia  recuperata  pulchritudine  per  deam 
puldicrrimam  iterum  pidcherrima  virgo  crat».  —  Euphronionem 
Epicureum  insanabili  morbo  affectum  in  Aesculapii  templum 
portatum  esse  dicit x).  «Dormienti  ei  sacerdotum  unus  dicerc 
visus  cst  unam  tantum  salutis  viam  esse  liomini  unumquc 
remedium  immincntis  mati,  si  Epicuri  libris  igne  deletis  im- 
piorum  nefariorum  cffcminatorum  signorum  cinerem  cum  liumida 
cera  depsat  et  ventre  pectorequc  collitis  omnia  vinculis  redi- 
miat».  —  «In  Galeotarum  urbe  vir  erat  peritus  morborum 
tollendorum ,  inopiae  sterilitate  ortae  caerimoniis  quibusdam  le- 
vandae,  mutationum  ad  opulentiamque  viarum  reperiendarum 
ac  praebendarum»  2). 

Quibus  magicis  artibus  quantam  fidem  Aelianus  ipse 
attribuerit  intelligitur  e  testimonio  praeposito  illi  narrationi 3) 
de  lacerta  oculis  effossis  in  ollam  inclusa,  quam  novem  diebus 
post  recentibus  oculis  praeditam  magicis  quibusdam  artibus 
prodiisse  contendit.  Nam  «Hoc  loco,  inquit,  non  milii  opus 
erit  vetere  tcste,  scd  quae  ipse  viii  narrabo».  Quae  super- 
stitiosa  credulitas  ita  non  erat  propria  solius  Aeliani,  ut 
apud  plerosque  scriptorum  aequalium  hujusmodi  miras  narra- 
tiunculas  plena  cum  fide   descriptas   legamus  4).      Quum   non 


x)  Fragm.  89.  2)  Fragru.   104.  3)  N.  A.  V  47. 

4)  Iara  Arrianus  Nicomed.  fidem  habet  talibus  rebus;  ut  legimus 
apud  Eustathium  ad  Diouys.  V  916:  «'Ev  Adcpvr)  x|  -pbc,  'Avnoysta  a/.ao? 
ti  tspov  '  AttjXXcdvo;,  xat  ajr/]  exeivYj  odcpvrj  ostxvjTat,  rjv  xtv  e?  Yrjilev 
dvaaysiv  Xk^ouaiv  erct  x^  AdcpvTj  toD  Aaftwvoq,  r)  cpsjyojaa  tov  epaaTTjV 
'ATioXXojva  T^jcjaTO  tov  jtco  yrjv  dcpavtafxov  Xat  exbys  twv  sOyuiv».  Idera 
alio  loco  nulla  specie  dubitationis  narrat  fabulam,  quae  Marti  cognomen 
Enyalii  tribuerit  multaque  ejusmodi.  —  Phlegon  Trallianus  in 
libro  Ilepl  ila-jtxaatojv  de  Philinnio,  Demostrati  filia  post  mortem  suam 
hospiti  visa  annulumque  munerata,  alicui  amico  homines  illam  rem  pro- 
baturos  se  missurum  esse  profitetur.  Non  minus  sibi  persuasum  habere 
videtur  verum  esse  id,  quod  narrat  de  Polycrito  Aetolo,  qui  mortuus  in 
concione  civium  de  infante  suo  deliberantium  exstiterit  et  infante  de- 
vorato  evanuerit.   —  Multa  similia  reperiuntur  apud  Iulianum  Laodi- 

minus  pluriinis  aequalibus  Aelianus  deditus  esset  cultui  pere- 
grinorum  deorum,  summa  cum  fide  accipiebat  res  maxime 
miras  de  illis  traditas,  de  qua  re  infra  pluribus  verbis  agam. 
De  Apide  x),  Serapide 2),  magis  Persarum 3),  sacerdotibus 
Aegyptiis4),  aliis  ita  narrat,  ut  de  potentia  eorum  mirisque 
facultatibus  ne  minime  quidem  dubitare  putandus  sit. 

Haec  est  causa,  qua  Aelianus,  quamvis  moribus  vitaeque 
honestate  plerisque  sui  temporis  philosophis  praestaret,  tamen 
veram  philosophiam  habere  non  poterat,  sed  particeps  erat 
illius  doctrinarum  et  usuum  omnium  veterum  philosophorum 
misturae,  quae  conjuncta  cum  variis  religionibus  cultibusque 
incredibilem  superstitionem  in  philosophiam  induxerat.  Qui 
veteres  philosophi  maxime  ad  hos  magicos  usus  mysticasque 
doctrinas  pertinere  videbantur,  maximo  honore  afficiebantur. 
Itaque  Pythagorae  et  Platonis  nomina  sanctitate  quadam  im- 
buta  erant  et  paene  divinam  auctoritatem  habebant. 

Quodsi  Aelianus  «divinum»  (ftsTbv)  Platonem  nominat, 
plus  est  momenti  in  hoc  verbo,  quam  admiratio  et  veneratio 
singnlaris  hominis;  significare  vult  auctor  aliquid  divinae 
mentis  superiorisque  humana  sapientia  fuisse  in  Platone. 
Magis  etiam  haec  superstitiosa  opinio  elucet  ex  eo,  quod  de 
Pythagora  refert.  Quia  in  hujus  philosophi  vita  ac  prae- 
ceptis  per  longam  traditionem  multis  additamentis  amplifi- 
catis  summaque  religione  implicitis  permultum  miri  et  mystici 
esse  videbatur,  omnes  magicarum  rerum  studiosi  ad  hanc 
philosophiam  alliciebantur  in  eaque  summam  humanam  di- 
vinamque  sapientiam  latere  putabant,  quae  peritis  magicae 
artis  summo  bono  esse  posset.  Itaque  mirandum  non  est, 
quod  Aelianus  pro  animo  suo  religioso  mystieoque  summam 
venerationem  Pythagorae  attribuit  et  cum  pia  quadam  vere- 
cundia,  quum  judicio   plane  se  abstineat,   de  eo  dicit.     Nam 


ceum  (Ilept  toXe|xou),  Flavium  Philostratum  ((3foi  cocpicxcov,  prae- 
sertim  in  Vita  Apollonii  Tyanensis) ,  Athenaeum,  Oppianum, 
Scriptt.  rerum  mirabilium  vel  IIapa8o£oYpacpoi  (ed.  Ant.  Westermann 
1839). 

>)  V.  H.  IV  8.  VI  8.  fragm.  37.  2)  N.  A.  XI  31  -  35. 

3)  V.  H.  II  17.  4)  fragm.  105. 

pauci  tantura  viri  anirni  liberi  contra  hunc  magicaruni  artium 
amorem  satyra  irrisione  vituperatione  pugnare  susceperunt, 
ut  Lucianus,  qui  illum  Alexandrum  Abonoteichicuni  omnes- 
que  Pythagoraeos  tam  acerba  irrisione  ac  ludificatione  affecit, 
ut  ne  Pythagorae  quidem  ipsi  parceret  *).  Haud  multum 
profecisse  Lucianuin,  quin  etiam  post  eum  superstitionem 
auctam  fuisse  probare  potest  Flavius  Philostratus,  Aeliani 
aequalis,  qui  in  Vita  Apollonii  Tyanenis,  capitis  ejusdem 
sectae  magicae,  cujus  erat  Alexander,  summum  portentorum 
studium  conjunctum  cum  Pythagorae  fere  divina  veneratione 
ostendit 2).  Eandem  opinionem  Aelianus  habet.  Nam  quam- 
quam  id,  quod  ipse  Pythagoras  de  divina  sua  origine  conten- 
derat,  pro  vero  habere  non  videtur,  quum  dicat 3) :  «Pytha- 
(joras  docebat  homines,  se  genitum  esse  ex  meliore  quam 
humano  semine» ,  tamen  cetera  prodigia ,  quae  de  eo  tradita 
erant,  ita  narrat,  ut  non  sit  dubitandum,  quin  haec  haud 
minus  quam  innumeras  miras  res  credat:  eodem  tempore 
Pythagoram  Crotone  et  Metaponti  visum  esse,  Olympiae  au- 
reum  suum  femur  ostendisse,  Mylliam  Crotoniatem  ab  eo 
monitum  esse  pristinae  aetatis,  qua  ille  Midas  rex  fuisset,  flumen 
Cosam  eum  transeuntem  salutasse  «salve  Pythagora».  De 
Pythagorae  praeceptis  doctrinaque  pauca  tantum  uno  loco  4) 
et  tam  brevibus  verbis  refert  Aelianus,  ut  utrum  consentiat 
cum  hac  doctrina  annon  incertum  esse  videri  possit.  Tamen 
haec  continentia  verborum  ac  paene  taciturnitas,  quae  non 
nisi  ex  tota  Aeliani  de  natura  rerum  atque  deorum  sententia 
perspicitur,  maxime  demonstrat,  quomodo  quum  philosophos 
tum  philosophiam  consideraverit. 

Aelianus  sibi  persuasum  habet  totum  mundum  a  deo 
factum  ac  talem,  qualis  factus  sit,  optimum  esse.  Quam- 
obrem  summo  odio  persequitur  omnes,  qui  dubitent  de 
naturae  divinitate  et  forte  quadam  mundum  ortum  esse  do- 
ceant.  Ut  de  Epicuro  his  verbis  utitur5):  «Erat  hoc  in 
libro    doctrina    Epicuri,    mdla    Epicuri   signa,    in  quibus  etiam 


x)  Luc.  Vit.  auct.  2.  Pisc.  43.  Alexand.  25.  40. 

2)  Flav.  Philostr.  V.  Apollou.  VIII  19.  etc.  3)  V.  H.  IV  17. 

4)  V.  H.  XII  59.  5)  fragm.  61. 

hoc  erat:  mundum  regi  forte  quadam  non  voluntate  judicioque 
dei;  hos  atomos,  de  quibus  multi  f  abulantur ,  con- 
currere  inter  se  et  iterum  discedcre  et  ex  iis  aerem  et  terrani 
et  mare  nasci».  Ejusdem  Epicuri  philosophiam  «nugas» 
(cpXuapias)  esse1),  ipsum  scelestum  diisque  invisum  esse  dicit2) 
non  modo  propter  deos  contemptos  hominesque  effeminatos, 
sed  quia  investigationem  instituerit  de  mundi 
origine.  Nam  consilio  deorum  in  natura  multum  credit  esse 
occulti  ac  secreti,  a  quo  perquirendo  hominibus  abstinendum 
sit,  ne  verecundiae  deorum  neve  suae  saluti  officiant.  «  Utrum, 
inquit3),  in  imo  mari  pisces  sint  monstraque,  an  his  quoque 
locus  sit  inviuSy  ita  ut  dei  marini  et  aqnosi  regni  dominus  eum 
obtineant ,  neque  ego  inquiro  neque  alius  quisquam 
rettulit».  —  «Naturae  arcana  exquirere  meum  non 
est  et  hoc  quidem  jure.  Nam  gallum  timet  leo  et  basili- 
scus,  suem  elephas;  qui  autem  multum  otium  gerentcs  et  tempus 
parvi  aestimantes  illarum  rerum  causas  quaerunt,  ad  finem  la- 
boris  non  pervenient»^).  —  «Quo  modo  et  unde  hoc  fiat  philo- 
sophando  nunc  non  vaco  neque  vero  naturae  arcana 
explorando»5).  —  «Quae  sit  causa  hujus  mutui  doni, 
neque  ego  neque  alius  quisquam  novit,  nisi  qui  vane 
se  jactet;  sed  novit,  o  Bhegini  et  Locrenses,  natura 
sola»6)\ 

Hanc  propter  piam  verecundiam,  quae  prohibet  Aelianum. 
quominus  id,  quod  deos  ipsos  abscondidisse  putet,  cogitando 
et  speculando  in  lucem  protrahat,  et  ipse  a  vera  philosophia 
procul  sit  oportet  et  judicium  ejus  de  philosophis  haud  magni 
aestimandum  est.  Nam  eorum  philosophorum,  quibus  assen- 
titur,  eam  tantum  doctrinae  partem  disserendo  attingit,  quae 
ad  vitam  publicam  mores  litteras  pertinet;  quod  investigarunt 
de  origine  mundi,  de  natura  rerum,  de  diis,  nullo  fere  verbo 
memorat.  Hanc  ob  rem  brevibus  quidem  verbis  refert7) 
Pythagoram  sanctissime  esse  docuisse  folium  malvae,  sapien- 
tissimum  numerum,    huic   proximum   esse,    qui   nomina  rebus 


*)  fragm.  89.  8)  fragm.  33.  s)  N.  A.  IX  35. 

4)  N.  A.  VIII  28.  5)  N.  A.  V  1.  6)  N.  A.  V  9. 

7)  V.  H.  IV.  17. 

dederit,  terrae  rnotum  esse  conventum  deorum,  arcum  coele- 
stem  solis  radium ;  sed  nihil  addit  Aelianus,  quod  exprimat 
consensum  vel  dubitationem,  quia  neque  contra  viri  auctori- 
tatem  pugnare  ausus  est,  neque  naturae  indagationem  voluit 
probare.  Ab  hac  sententia,  quam  supra1)  quatuor  exemplis 
probare  conatus  sum,  dissentire  videtur  id,  quod  Aelianus 
dicit  in  Nat.  An.  epilogo:  « Si  in  poetarum  scpkntam  viroram- 
que,  qui  naturae  arcana  videre  et p  er  spicer  e pos- 
sunt,  nnmero  me  ipsum  habere  conor»  etc.  Sed  illi  loci,  qui- 
bus  tam  acriter  a  se  repulsat  perquisitionem  naturae,  probant 
haec  epilogi  verba  «videre  et  perspicere  naturae  arcana»  (iosTv 
ts  aji,ot  xal  xaxaaxs^aaOai  cpuasa)?  aTruppr^a)  non  significare  in- 
vestigationem,  quid  sit  arcanum,  sed  ubi  sit.  Nam  notitiam 
et  admirationem  horum  arcanorum  laudat  Aelianus,  vituperat 
et  detestatur  investigationem.  Eandem  ob  causam  quaecunque 
refert  de  ceteris  philosophis  carent  significatione  de  summis 
rebus  doctrinae,  id  quod  maxime  conspicitur  in  Platone  et 
Aristotele  laudatis.  Quorum  nihil  aliud  spectat  nisi  vitam 
moresque,  ita  ut  quid  de  eorum  philosophia  judicaverit  Aelia- 
nus  ex  eo,  quod  rettulit  de  vita,  nobis  conjiciendum  sit. 
Quod  Aristotele  multo  pluris  habet  Platonem  non  opinioni 
soli  illius  temporis,  quae  nomen  Platonis  eadem  qua  Pytha- 
gorae  divina  auctoritate  affecit,  sed  etiam  utriusque  philoso- 
phiae  rationi  tribuenda  esse  videtur.  Aristotelem  compluribus 
locis  acrius  vituperat,  imprimis  propter  ea  vitia,  quae  Platonem 
ab  eo  abalienarunt.  «Irrisio  quaedam,  inquit2),  erat  in  vultu  ejus 
et  loquacitas  intcmpestiva  garridum  eum  esse  ostendebat»,  et  alio 
loco  ingratum  fuisse  Aristotelem  erga  Platonem  dicit3).  Nec 
vero  laude  quidem  se  abstinet,  quum  bene  meritum  eum  de- 
claret  de  Alexandro4)  et  sapientem  virum  non  modo  visum 
esse,  sed  fuisse  profiteatur5).  Tamen  Platonem  multo  pluris 
aestimat,  quem  divinum  appellat  et  de  multis  civitatibus 
hominibusque  optime  meritum6)  multisque  virtutibus  praedi- 
tum7)    omni   laude    effert.     Verisimile  est  etiam  haec  judicia 


J)  vid.  p.  23.  2)  V.  H.  III  19.  3)  V.  H.  IV  9. 

4)  V.  H.  XII  54.         5)  V.  H.  XIV  1.         6)  V.  H.  III 17.  IV  18.  VII  7.  II  42. 

7)  V.  H.  IX  10.  ni8.  XH29. 

non  in  moribus  solis  Platonis  atque  Aristotelis  posita  esse, 
sed  in  eo,  quod  de  diis  rerumque  natura  docuerunt,  quum 
Plato  mundum  a  sapiente  benignoque  deo  factum  summa  esse 
pulchritudine  et  perfecta  absolutione,  Aristoteles  omnia  prae- 
ter  hominem  imperfecta  manca  vitiosa  naturae  opera  esse 
contenderet.  Hanc  ob  rem,  quamvis  nihil  disserat  de  hac  re 
Aelianus,  sine  dubio  inagis  cum  Platonis  quam  cum  Aristo- 
telis  philosophia  consentire  putandus  est.  Quae  res,  ut  sen- 
tentiae  de  aliis  philosophis  prolatae  ostendunt,  facile  eum 
movere  potuit,  ut  nimiam  fidem  haberet  et  benevolis  de  Pla- 
tone  et  maievolis  de  Aristotele  fabulis.  Quantopere  enim 
philosophiam  et  philosophos  judicaverit  ex  eo,  quod  de  rebus 
divinus  mundique  origine  constituerint,  praeclare  illustratur 
hac  re,  quod  omnes  philosophos,  qui  deos  esse  negant,  gra- 
vissima  reprehensione  persequitur  et  barbaris  animalibusque 
posthabet.  «Quis,  inquit1),  laudrms  non  effert  barbarorum  sa- 
pientiam ?  Quorum  n  emo  deos  es s  e  neg  at  (  s  ?  s  a  &  s  o  - 
TTjxa  svsirsasv)  neque  dubitant  utrum  dii  sint  necne, 
utrum  nos  iis  curae  simus  necne.  Nemo  eorum  illud 
animo  conccpit,  quocl  Euliemerus  Messenius,  Diogenes  Phryx,  Hippo, 
THcjoras,  Sosias,  Epicurus  —  neque  Indus  ullus,  neque  Celta 
neque  Aegyptius»  etc.  —  De  muribus,  quos  verecundia  Her- 
culis,  ne  uvas  ejus  sacras  attingant,  paulisper  ab  insula  He- 
raclea  sua  sponte  abesse  narrat,  «Hoc,  inquit2),  bene  fackint 
mures  Fontici;  Hippo  autem  et  Diagoras  et  Hero- 
stratus  et  reliquus  ordo  eorum,  qui  diis  invisi 
sunt ,  num  lii  parcerent  uvis  vel  aliis  donis  sacris,  quum  etiam 
nomina  operaque  deorum  aliqua  spoliare  mallent?-»  —  «Ele- 
plianti  adorant  Solem  orientem  manus  tendentes  radios  versus 

elepJianti    igitur    deos    ador ant,    homines 

autem  dubitant  num  clii  sint,  et  si  sint,  num  nos 
iis  curae  si m us» 3).  Quodsi  sophistas  Aelianus  vituperat, 
certe  non  est  ea  sola  causa,  quae  Socratem  ad  oppugnandos  eos 
movit :  « Quia  nihil  sani  in  iis  erat  ncque  quicquam  boni  noverant 
neque  dicebant»*),  sed  etiam  haec,  quod  sequebantur  eam  senten- 


*)  V.  H.  II  31.  2)  N.  A.  VI  40.  3)  H.  A.  VII  44. 

4)  V.  H.  II  13. 

tiam,  quae  scripta  erat  initio  Protagorae  libri1).  Et  Gorgiam  et 
Protagoram  immerito  magnam  apud  Graecos  famam  adeptos 
esse  contendit2),  nam  Democritum  ipsum  et  Philolaum  sapientia 
illos  superasse.  Maxime  autem,  ut  jam  supra  memoratum  est, 
detestatur  philosophiam  Epicuri  quum  propter  voluptatum 
cupidinem,  qua  Epicurus  corrumpere  et  effeminare  homines 
ei  videbatur,  tum  quia  deos  esse  negabat.  Tamen  uno  loco3) 
cum  laude  quadam  mentionem  facit  continentiae  et  temperan- 
tiae  Epicuri,  quem  se  jactasse  dicit  his  verbis:  «Cui  pauca 
non  sufficiunt,  ei  nihil  sufficit»,  ac  promittit  alio  loco  se  quae- 
siturum  esse,  quo  consilio  illa  cogitans  Epicurus  voluptatem 
laudaverit.  Dolendum  est  hanc  quaestionem  omisisse  Aelia- 
num,  ita  ut  utrum  Epicuri  praecepta  haud  recte  perspexerit 
an  ab  iis  dissenserit  nesciamus.  Certe  a  sui  temporis  Epi- 
cureorum  moribus  ac  praeceptis  vehementer  dissentiebat,  quod 
quidem  mirandum  non  est,  quum  omnes  heluones  sub  illo 
nomine  laterent.  Quum  Epicurus  ipse  docuisset  illam  volu- 
ptatem,  quod  summum  bonum  esse  constitueret,  contineri  in 
vita  ad  naturam  accommodata,  in  animo  paucis  rebus  con- 
tento,  in  moderantia  et  tranquillitate,  posterioris  temporis  Epi- 
curei  omnibus  luxuriis  libidinibusque  serviebant  et  quamlibet 
voluptatem  sequebantur.  Quam  corruptionem  et  praesertim 
deorum  contemptionem  minimo  jure  Epicuro  ipsi  attribuit  et 
hanc  ob  rem  fere  nullo  convicio  eum  non  consectatur4).  Ut 
de  impio  aliquo  homine  his  verbis  utitur:    «Homo  effeminatus 

muliebrisque Epicuri  doctrina   animo   enerva- 

tus   muliebrisque   factus Malam   sapientiam    sequens 

impiosque  Epicuri  sermones  atque  eff  eminatos  ser- 
vans».  Epicurum  nominat5)  hominem  «gidae  fastidiosae  lau- 
titiarumque  studiosum  (irpoTsvfrrj?  xs  stfcl  o^ocpavoc)»,  libros  ejus 
«scriptum  detestabile  et  impium,  quod  Gargettius  uti  ea,  quae 
nata  sunt  e  Titanorum  semine,  hominum  vitae  ut  maculam  in- 
jecit»6). 


x)  Diog.  Laert.  Vit.  phil.  IX  51.  «~epi  fi-ev  Dsiiuv  oux  ey/o  etSsvcu  ouft' 
o)  5  zlclv,  oui}'  ok  oux  eiaiv  r.oXka  v«p  ^a  xwXuovTa  etSevat,  (\  xe  ahr\- 
Xottjs  xat  Ppayu?  tov   6  ^to?  tou  avOpojTrou». 

2)  V.  H.  I  23.  3)  V.  H.  IV  13.  4)  fragm.  10. 

b)  fragra.  39.  6)  fragm.  89. 

Ex  hac  ira  atque  acerbitate,  qua  persequitur  Aelianus  non 
modo  impietatem  sed  etiam  mollitiem  libidinem  voluptatum 
cupidinem  Epicureorum,  conjici  potest  ipsum  in  contra- 
riam  philosophiae  partem  se  addixisse  et  Stoicorum  prae- 
cepta  secutum  esse.  Quod  quidem  probatur  et  ea  ratione, 
qua  memorat  hujus  sectae  auctorem,  et  consensu,  quo  conjun 
ctum  eum  fuisse  cum  Stoicorum  institutis  constat.  Zenonis 
laudat  et  dignitatem  animique  niagnitudinem  *)  («asfiva^  te 
xal  jjLSYaXocppovcus»),  et  sapientiam  ejus  discipulis  tam  utilem2), 
Cleanthis  etChrysippi  animum  paucis  rebus  contentum3). 
Ubique  easdem  virtutes  laudibus  effert  eademque  vitia  repre- 
hendit,  quae  Stoici;  et  illae  virtutes  non  modo  in  ore  ejus 
versatae  esse,  sed  magnae  curae  ei  fuisse  videntur,  quae  res, 
si  consideramus  communem  corruptionem,  haud  parvo  ei  de- 
cori  ducenda  est. 

Tanto  in  philosophiae  religionisque  praeceptorum  concursu 
quum  Stoica  philosophia  esset  una,  quae  tempore  morum 
corruptorum  virtutes  publicas  et  privatas  defendere  atque 
docere  non  desineret,  optimus  quisque  Stoicis  se  adjurjgebat, 
ita  ut  per  longum  tempus  in  numero  Stoicorum  essent  omnes, 
qui  amore  patriae  libertatisque  communi  corruptelae  se  op- 
ponebant  et  sapiente  vita  contemptaque  Imperatorum  adula- 
tione  veteres  mores  servare  studebant.  Tempore  Hadriani 
Antonini  Aurelii  ad  magnam  existimationem  haec  philosophia 
pervenit,  quum  Imperatores  ipsi  quique  summis  in  republica 
honoribus  fungebantur,  ei  faverent.  Sed  hac  re  factum  est, 
ut  multi  nomine  Stoicorum  se  jactarent,  qui  a  virtutibus 
Stoicis  procul  abessent  neque  personam  philosophi  induerent 
nisi  ad  libidines  vitiaque  omnia  obtegenda.  In  horum  nu- 
mero  Aelianum  non  habendum  esse,  sed  sincero  animo  vir- 
tutes  Stoicas  petivisse,  permultis  scriptorum  locis  illustratur. 
Certe  id,  quod  de  se  ipso  suisque  moribus  dicit,  neque  est 
simulatio  neque  ostentatio,  sive  ipse  sive  alius  ex  ipsius  sen- 
tentia  profitetur  illud4),  quod  maxime  contra  Epicureos  inten- 
ditur:  «Non  Jiuc  veni  in  mensam  irruturus  utque  pecus  brutum 


l)  V.  H.  IX  26.  2)  V.  H.  1X33.  XII 25.  3)  fragm.  1. 

4)  fragra.  27. 

me  saginaturus  neque  ut  adhaercseam  magistratibus  honoribus- 
que  et  admirer  aulas  et  epulas  et  principes;  neque  delectat  me 
venustas  humana  neque  lucrum  peto ;  jam  pridem  enim  haec 
p u e r  orum  nugae  fabulaeque  esse  mihi  videbantur » .  Ean- 
dem  voluptatem  donorumque  fortunae  contemptionem  ostendit 
in  Nat.  An.  epilogo,  ubi  profitetur  se  unam  scientiam  per- 
fectam  adipisci  malle,  quam  laudatas  ditissimorum  opes  pos- 
sidere.  Cum  Stoicis  consentit  in  laude  animi  contenti  et 
moderati1),  in  vituperatione  luxuria^2)  libidinis3)  avaritiae4). 
Pro  animo  religionibus  nimis  dedito  non  putandus  est 
Aelianus  ei  philosophiae  assensus  esse,  quae  a  sua  de  divi- 
nis  rebus  opinione  abhorreret.  Restat  igitur,  ut  de  diis 
rerumque  natura  Aelianus  consensisse  cum  Stoicis  demon- 
stretur.  Iam  supra5)  iilustratum  est  ad  Aeliani  de  summis 
rebus  opinionem  recte  judicandum  magni  esse  momenti  illam 
verecundiam,  quae  prohibeat  eum,  quominus  cogitando  et 
perquirendo  in  imam  naturam  penetret.  Persuasum  sibi  habet 
Aelianus  esse  in  tota  natura  aliquid  superioris  ingenii  et  po- 
tentiae,  quod  quidem  sanctum  atque  arcanum  propter  religio- 
nem  ab  investigatione  et  perquisitione  procul  habenda  sit6). 
Praesertim  in  animalibus  talem  vim  superiorem  latere  opina- 
tur,  quamobrem  saepe  iis  singulares  virtutes  praestantiamque 
miram  attribuit,  cujus  rei  infra  plura  exempla  afferentur7). 
Ut  draconem  compluribus  locis  divinationem  artemque  va- 
ticinandi  possidere  dicit,  et,  id  quod  ad  hanc  quaestionem 
imprimis  pertinet  «Draco,  inquit8),  sanctissime  cultus  aliquan- 
tum  divini  habet  neque  utile  est  eum  videre».  Hujus 
religiosae  verecundiae  nulla  alia  esse  potest  causa,  nisi  quod 
deos  in  ipsa  natura  latere  et  in  omnibus  mundi  partibus  con- 
tineri  credit.  Qua  cum  re  convenit  id,  quod  non  extra  na- 
turam  esse  putat  vim  creandi  et  cum  consilio  regendi,  sed 
in  natura  ipsa,  quum  dicat9)  de  partu  canium:  «Hac  in  re 
natura  philosophari   (cpiXoaocpsiv10)   videtur,    quae  id  quod 


1)  V.  H.  V  5.  X  2.  VII  9.  XI  9. 

2)  N.  A.  III  42.  V.  H.  X  9.  IX  24.  III 14.  3)  V.  H.  IX  8.  9. 
4)  V.  H.  X  15.             5)  p.  23.  seqq.             6)  N.  A.  IX  35.  VIII  28. 
7)  cap.  V.            8)  N.  A.  XI  17.            9)  N.  A.  IX  5. 

10)  i.  e.  sapiente  deliberatione  uti. 

semen  edit,  pracferat  ei,  quod  concipit».  Hac  autem  Aeliani 
sententia  nibil  magis  congruit  cum  Stoicorum  doctrina,  qui 
deum  cum  natura  adeo  conjunctum  esse  docebant,  ut  deus  in 
omnibus  rebus  contineatur,  ipse  omnium  rerum  anima,  deus 
mundusque  unum  sit.  Quare  eorum  opinione  omnes  res,  id 
quod  Aelianus  imprimis  in  animalibus  animadvertit,  divinae 
sunt,  nam  in  omnibus  est  deus.  Eandem  ob  rem  omnes  res 
optime  factae  sunt  neque  quidquam  melius  fieri  potest,  quam 
natura  est,  nisi  quod  sua  sponte  ab  hac  absoluta  naturae 
perfectione  cedere  potuit,  ut  homines.  Itaque  Aelianus  et 
admiratur  naturam1)  et  reprehendit  homines2),  qui  a  vita  cum 
natura  conveniente  discedant;  qualis  vitae  exempla  apud  ani- 
malia  invenit,  quae  persaepe  hominibus  ad  imitandum  pro- 
ponit.  Etiam  si  quid  malum  esse  dicit3)  in  natura,  non  dis- 
sentit  a  Stoicis,  qui  malum  necessariam  condicionem  esse 
boni  ideoque  ad  absolutionem  naturae  pertinere  contendebant. 
Ut  Stoici  ipsi  in  incerto  relinquunt,  qualis  sit  deus  et  quo 
modo  agat  in  rebus,  quum  mox  aethera  mox  ignem  mox 
spiritum  eum  appellent,  sic  Aelianus  certi  quicquam  de  illa 
secreta  et  divina  naturae  vi  dicere  nec  vult  nec  potest,  sed 
satis  habet  eam  cognoscere  et  admirari.  Denique  quod  vitam 
parvi  aestimandam  mortemque  non  timendam  esse  censet, 
Aelianus  Stoicorum  doctrinam  sequitur,  qui  interitum  non  esse, 
sed  omnia  tantum  mutari  aeterno  cursu  et  hanc  ob  rem  mor- 
tem  non  esse  dolendam  censebant.  Itaque  Aelianus  non  modo 
iis  assentitur4),  qui  vitae  mala  voluntaria  morte  fugienda  esse 
putaverunt,  ut  Calano,  sophistae  Indico,  cujus  mortem  laude 
dignam  et  admirabilem  praedicat,  sed  etiam  faustum  naturae 
donum  iis  animalibus  obvenisse  putat,  quorum  vita  celeriter 
finiatur,  ut  animalium  unum  diem  viventium  (£<wa  scpTjjxspa). 
«Ergo,  inquit5),  natura  iis  dedit  vitam  inire,  malis  autem  ejus 
celerrime  eripit,  ne  suam  miseriam  scntiant  neve  alienae  testes 
fiant».  Quibus  rebus  illustratur,  quam  obrem  Aelianus  pro- 
fiteatur6):    «Totam  vitam  teruncio    (xpiTT^opioo)  existi- 


x)  N.  A.  113.  18.  59.  II 11.  2)  N.  A.  143.  III 46.  IV  43.  44. 

3)  N.  A.  1 54.  III 19.  VII 19.         4)  V.  H.  V  6.  III  37.  N.  A.  V  34.  III  47. 

5)  N.  A.  II  4.  6)  fragni.  178. 

marem,  nisi  haberem  propinqiios  meos».  Nam  vitam  hominuni 
fere  omnium  defectionem  esse  putat  a  naturae  institutis,  ad 
quae  morte  redeundum  esse. 

Ut  brevibus  complectar  eas  res,  in  quibus  Aeliani  ipsius 
philosophia  continetur,  primum  illud  momentum  observandum 
est,  quo  a  Stoicis  quoque  abhorret,  quod  libertatem  phi- 
losophandi  posthabet  religioni.  Ab  eo,  quod  sum- 
mum  est  totius  philosophiae ,  a  diis,  mundi  origine,  natura 
rerum  investigandis  propter  pietatem  plane  desistendum  esse 
censet.  Ipse  de  iis  rebus,  in  quibus  cognoscendis  philosophi 
summum  studium  ponebant  quaeque  incertae  et  obscurae 
philosophiam  excitarant,  dubitare  non  audet:  num  dii  sint, 
et  si  sint,  utrum  securi  in  secreto  vivant  an  res  hominesque 
regant.  Ita  pro  certo  habet  Aelianus  deos  esse  mundumque 
ab  iis  regi,  ut  et  omne  philosophiae  genus,  quod  cum  dubi- 
tatione  has  res  perquirat,  detestetur  et  plurima  hominum 
inala  ad  hanc  impietatem  revocanda  esse  putet.  Hanc  ob 
rem  non  in  rerum  investigatione  versatur  Aeliani  philosophia, 
sed  quum  salutem  hominum  constare  opinetur  in  restituenda 
pietate  ceterisque  publicis  ac  privatis  virtutibus,  ad  vitam 
hominum  vertit  suam  doctrinam. 

Hac  eadem  re  illustratur,  cur  tanti  aestimet  Socratem. 
Hic  quoque  se  abstinens  a  deorum  naturaeque  contemplatione 
cui  priores  philosophi  studuerant,  ad  vitae  sapientiam  homi- 
numque  mores  praecepta  sua  verterat,  licet  causa  minime 
eadem  fuisset.  Nam  Socrates  permotus  erat  re  fere  contra- 
ria,  quum  non  ut  Aelianus  sacrosancti  quidquam  in  natura 
esse,  sed  naturam  mente  ae  ratione  carentem  philosophi 
quaestione  indignam  esse  censeret.  Sive  ignota  fuit  Aeliano 
haec  causa,  qua  Socrates  a  natura  contemplanda  retentus 
est,  sive  negligere  eam  voluit,  eadem  res  nobis  occurrit  in 
Socratis  descriptione,  quae  in  Aristotelis  Platonis  Zenonis, 
ut  de  moribus  viri  loquatur,  de  philosophia  taceat.  Mores 
Socratis  summa  laude  effert,  quibus  haud  minime  permotus 
esse  videtur  ad  homines  sui  temporis  virtutes  docendos. 
Appellat x)  eum  «optimum  Graecorum,   virum  omnibus  diis 


x)  V.  H.  II  13. 


31 

maxime  Apollini  carum,  probum,  justum,  bonum,  sa- 
pientem» ;  diem,  quo  natus  sit  Socrates,  faustum  Athenien- 
sibus  fuisse  dicit  *),  qui ,  si  aures  praebuissent  ei,  ut  multo 
feliciores  omnibus  in  rebus  fierent  futurum  fuisse  2).  Multis 
locis  Stoicae  sunt  virtutes,  quas  laudi  ei  tribuit:  «Aeque, 
inquit 3),  omnibus  rebus  se  accommodabat ,  semper  miti  erat 
animo,  omni  luctu  omnique  timore  superior».  —  «  Vir  gravis, 
qui  contemnit  id,  quod  vulgus  mensae  dccus  epularumque 
ornamentum  habet» 4).  Quum  multi 5)  loci  Socratis  laudem, 
nullus  vituperationem  contineat,  verisimile  est  Aelianum  de 
eo,  quod  ille  opinatus  est  de  diis,  in  incerto  fuisse;  nam 
aliter  mirandum  esset,  quod  tam  acerbis  conviciis  persequitur 
propter  Socratis  impetus  Aristophanem  propugnatorem 
veteris  moris  patriorumque  deorum.  Nam  quamquam  certi 
nihil  novit  de  iis  rebus,  quae  permoverint  Aristophanem  ad 
iudifieandum  Socratem,  sibi  in  suspectum  venisse  illum  di- 
cit 6),  quod  pecunia  corruptus  hoc  fecerit.  Optime  autem 
haec  res  illustrat,  quanti  aestimaverit  Aelianus  Socratem, 
cujus  ipse  praecepta,  ut  infra  demonstrabitur ,  non  minus 
quam  Stoicorum  secutus  est. 

Minus,  quam  quos  philosophos  secutus  sit  Aelianus  elucet 
ex  scriptis,  quam  opinionem  habuerit  de  ceteris  artibus 
litterisque  sui  temporis  et  quantum  iis  studuerit. 

Quum  ipse  rhetor  esset  et  inter  rhetores  excelluisse 
eum  et  magni  habitum  esse  cognomen  sophistae  ostendat, 
non  est  mirandum  nullam  apud  eum  corruptae  artis  rhetori- 
cae  morumque  rhetorum  vituperationem  reperiri.  Nam  ipse 
non  carebat  vitiis,  quae  objicienda  sunt  illius  temporis  rhe- 
toribus,  quorum  primaria  erant  abstinentia  vitae  publicae 
officiorum  ac  solum  venuste  copioseque  loquendi  studium. 
Quod  parvi  aestimabat  oratores,  qui  in  publicum  progredie- 
bantur  et  in  republica  artem  suam  adhibebant,  non  alienum 
erat    ab    eo,    qui    omnino    forensi   luci  carebat;    quamobrem 

«oratores  publicos  et  popidares  vulgi  servos  esse»  dicit  *).  In 
hac  re  ipsuni  tenipori  suo  assensum  esse  neque  procul  fuisse 
a  ratione  plerorumque  rbetorum,  qui  omnibus  negotiis  neglectis 
verborum  ornatum  orationisque  florem  petebant  et  re  et  ver- 
bis  ipsius  planum  fit.  Compluribus  enim  locis  ita  loquitur 
copiose  atque  abundanter,  ut  appareat  minus  ipsa  res,  quam 
narrat,  curae  ei  fuisse,  quani  ut  lectissimis  verbis  utatur. 
Ut  Tempes  vallis  descriptioni  nulla  alia  de  causa  tantum 
operam  navasse  videtur,  nisi  ut  vim  praestantiamque  illustrati 
sermonis  ostendat  •,  initio  enim  « Constat,  inquit 2),  sermonem, 
si  vim  habcat  demonstrativam ,  liaud  minus  artifice  idoneum 
esse  ad  omnia,  quae  velit,  fingenda». 

Licet  autem  Aelianus,  quoniam  cum  Stoicis  prae  sapientia 
omnia  parvi  aestimabat  et  cum  rbetoribus  e  vita  publica  in 
scholam  se  recepit,  artibus  elegantioribus  non  studuerit,  tamen 
haud  plane  abhorruisse  videtur  ab  artibus  et  disciplinis. 
Poetas  Graecorum  et  praecipue  tragoedos  notos  ei 
fuisse  judicioque  de  operibus  haud  imparem  eum  fuisse  de- 
monstrant  multae  animadversiones  in  Nat.  An.  factae,  quae 
ejus  opinionem  de  tragicis  poetis  satis  illustrant.  Quod  inter 
tres  magnos  Graecorum  tragoedos  Euripidem  solum  laudi 
afficit,  Aeschylurn  et  Sophoclem  paucis  tantum  verbis 
memorat,  offendere  potest,  nisi  casu  hoc  factum  esse  putes. 
Sed  quum  id,  quod  nonnullis  locis  quasi  objicit  poetis  tragi- 
cis,  aptum  sit  ad  Aeschylum  et  Sophoclem,  non  ad  Euripidem, 
ipse  magis  cum  hoc  quam  cum  illis  consentire  existimandus 
est.  Cujus  rei  summa  causa  aeque  ac  in  philosophis  judi- 
candis  ab  Aeliani  religiosis  sententiis  repetenda  est  ac  repeti 
potest.  De  rebus  divinis  nec  quaerere  nec  multum  disserere 
bonum  esse  censet;  Aeschylus  Sophoclesque  et  quaesiverunt 
et  disseruerunt.  Nisi  opinaretur  gravioribus  et  altioribus 
verbis  tragicos  poetas  saepe  usos  esse,  certe  non  hoc  di- 
ceret 3)  de  re  silentio  a  se  ipso  oppressa:  «Quae  fecerit  dicere 
vel  tragica  Musa  cunctetur».  Item  saepe  a  veritate 
virtutibusque  naturae  recessisse  tragoedos  putat,  quamobrem 
naturam    animalium    exemplum   iis   proponit.      «Interrogemus, 

inquit l),  tragoedos  et  ante  eos  fabulatores,  quo  consilio  tantam 
inscimtiam  imposuerint  Lai  filio»  etc.  Narrationem  de  ali- 
quorum  piscium  amore  conjugali  his  verbis  concludit2):  «Quid 
ad  hanc  rem  dicunt  poetae ,  qui  Evadnen  et  Alcestim  gloriose 
queruntur»?  —  «Vipera  peredit  ilia  matris  atque  exit  statim 
ultrix  patris.  Quid  sunt  Orestes  atque  Alcmaeones  prae  illa, 
cari  tragoedi» z)?  —  Inter  omnes  has  tragicorum  operum 
allusiones  nulla  est  Euripidis,  quem  certe  eadem  de  causa 
ceteris  poetis  tragicis  praefert,  qua  Socratem  plerisque  phi- 
losophis.  Tanti  habet  ejus  opera,  ut  magno  dedecori  Athe- 
niensibus  ducat,  quod  aliquando  in  tragico  certamine  alii 
poetae  praemium  tribuerint.  «Nonne,  inquit4),  ridiculum  est 
Xenoclem  victorem  Euripidem  inferiorem  discedere  talibus 
tragoediis  scriptis»?  et  hanc  ob  rem  aut  desipuisse  aut  cor- 
ruptos  fuisse  judices  certaminis  contendit.  Etiam  Socrati 
carum  fuisse  Euripidem  propter  sapientiam  et  in  arte  poetica 
praestantiam 5).  Inter  reliquos  poetas ,  quorum  saepe  versus 
vel  dicta  affert6),  summa  laude  effert  Homerum.  Eodem 
quo  Euripidem  cognomine  eum  ornat:  «decore  Homere  (xaXs 
r/0{x)».7),  quo  nomine  et  praeclarum  animum  et  artem  poeti- 
cam  praedicat.  De  arte  ejus  «.  .  .  .  Vitae,  inquit8),  Phaea- 
cum,  quam  Homerus  pro  excelso  suo  animo,  uti  solebat,  tragice 
illustravit».  Multum  versatum  fuisse  Aelianum  in  poematibus 
Homericis  legendis  multumque  auctoritatis  poetae  attribuisse 
effieitur  ex  eo,  quod  non  modo  saepe  mentionem  facit  ejus9), 
sed  etiam  verba  poetae  interdum  testimonio  utitur  ad  pro- 
bandam  aliquam  rem  10).  Contra  si,  id  quod  raro  fit,  non 
assentitur  verbis  ejus,  cui  auctoritatem  tribuat,  jocatum 
eum  esse  dicit  u). 

De  ceteris  quoque  artibus  liberaliter  et  partim  intelligenter 

judicat  Aelianus.  Laudat  studium  artis  augendae  atque 
illustrandae :  «Non  modo  dignum  est,  inquit1),  domum  opesque 
augere,  sed  etiam  artem,  siquidem  audienda  sunt  verba 
bona  et  pulchra»  etc.  Artis  scientiam  et  judicandi  peritiam 
minime  ei  defuisse  demonstrat  praeclara  Theontis  pictoris 
operis  cujusdam  descriptio  2),  quae  tam  est  artificiosa  et  vi- 
vida,  ut  legentes  picturam  conspicere  nobis  videamur.  Contra 
cum  ridicula  quadam  gravitate  id  dictum  est,  quod  contem- 
planti  sibi  artis  opera  in  cogitationem  venire  profitetur 3). 
Nam  «Artis  opera,  inquit,  haud  temere  specto ,  neque  statuas 
neque  picturas ;  est  enim  in  iis  quaedam  sapientia 
artificii  (saxt  *fap  xt  ttjs  ^sipoupfias  aocpov  xal  iv  tootoi?»). 
Quae  quum  ex  aliis  multis  tum  ex  hoc  cognosci  potest: 
«Ntdlus  umquam  neque  pictor  neque  statuarum  artifex  suscepit 
Musarum,  Jovis  filiarum,  simulacra  false  perperam  modo  Jovis 
filiis  alieno  nobis  praeponere»  etc.  —  Musas  permagni  aestimat 
neque  musica  arte  alienus  fuisse  videtur,  quod  quidem  pro 
pietate  et  religione  sua  singulari  cum  ridenda  verborum  pompa 
exprimit 4) :  « Qui  sunt  probi  musicaeque  artis  periti  sepeliunt 
corpora  (sc.  delphinum  mortuorum  atque  a  sociis  ad  litus  por- 
tatorum)  colentes  canendi  amorem  delphinorum;  qui  autem  pro- 
cul  sunt  a  Musis  Gratiisque ,  negligunt  illos.  Ignoscite, 
cari  delphini,  feris  moribus  hominum,  quoniam 
Athenienses  etiam  Phocionem  probum  insepultum  abjecerunt . . . 
Hoc  enim  animal  omnivorum  (sc.  homo)  ne  vobis  quidem  par- 
cit,  sed  in  sale  vos  ponere  audent  negligentes  hoc 
fieri  invitis  Musis,  Jovis  filiis».  Haec  invectio 
grandiloqua  haud  male  finem  facere  mihi  videtur  eorum, 
quae  de  arte  scientiaque  Aelianus  senserit,  quum  bene  illu- 
stret  id,  quod  in  extrema  hujus  opusculi  parte  probaturus 
sum:  primum  locum  in  omnibus  Aeliani  sententiis  obtinuisse 
religionem. 


*)  V.  H.  IV  2.  vid.  p.  41.  not.  8.  3)  V.  H.  II  44. 

Oap.  V. 
De  bone  et  malo  quid  seiiserit  Aeliauus. 

«Hominem  sapientem  et  justum  et  liberis  suis  providissimum 
esse  et  parentibus  debitam  curam  attribuere  et  cibum  sibi 
quaerere  et  insidias  cavere  et  quae  sunt  ei  alia  naturae  dona: 
Jmec  fortasse  mirabilia  non  sunt.  Nam  homo  et  mente, 
re  omnium  pretiosissima,  et  cogitatione  praeditus  est,  quae 
maxime  est  idonea  atque  utilis;  deos  vero  scit  colere  atque  ve- 
reri.  Animalibus  autem  mente  carentibus  esse  natura 
virtutem  quandam  multaque  admirabilia  Jiominum 
bona  obvenisse,  Jioc  magnum  est». 

Haec  verba  prooemii  Nat,  An.,  quibus  scriptor  causam 
vult  probare,  qua  ad  naturam  animalium  tanta  diligentia 
describendam  sit  permotus,  singulariter  demonstrant,  quam 
sententiam  in  judicandis  hominum  virtutibus  vitiisque  Aelianus 
secutus  sit ;  quae  sententia  non  minus  abhorret  a  communibus 
de  hominum  moribus  sententiis,  quam  congruit  cum  Aeliani 
de  deorum  rerumque  natura  opinione.  Quum  videat  Aelianus 
animalibus  permultas  esse  virtutes,  quae  homines  deficiant, 
contra  homines  infectos  esse  innumeris  vitiis,  quibus  animalia 
libera  sint,  longe  praestare  censet  naturam  animalium  ho- 
minum  naturae.  Homini  mentem  et  cogitationem  datas  esse 
existimat,  ut  illas  virtutes  animalibus  natura  datas  arte  sibi 
comparet.  Hanc  ob  rem  quamquam  «pretiosum  donum» 
mentem  esse  concedit,  tamen  multo  plus  laudis  atque  ad- 
mirationis  attribuit  naturae  animalium,  quae  illo  pretioso 
dono  carentia  tamen  eadem  omnia  nacta  sint  sapientia 
naturae,  quae  homini  aegre  et  laboriose  petenda  sint.  Quodsi 
adeptus  est  homo  virtutes,  haud  magnae  laudi  esse  ei  pos- 
sunt,  quia  mens  eum  juvat;  si  non  adipiscitur,  magno  est 
ei  dedecori,  quia  animalibus  deterior  est.  Liberam  hominis 
voluntatem  nihil  aestimat,  quae  majores  virtutes  gignere 
non  possit,  quam  quas  naturae  necessitas  omnibus  anima- 
libus  dederit.  Contra  haec  voluntas  libera  ad  vitia  scelera- 
que  hominem  ducere  potest  et  saepe  ducit,  id  quod  ab  ani- 
malibus   eadem  naturae    necessitas   arcet.      Nam  pauca   illa 

mala,  quae  extra  hominem  in  natura  oecurrunt,  ad  totius 
mundi  absolutionem  necessaria  sunt;  hominis  vitia  perfectioni 
naturae  obstant,  quae  mentem  ei  dedit  ad  vitia  vitanda. 
Cujus  rei  consideratio  necessaria  nobis  est  ad  recte  intelli- 
gendum,  quomodo  fieri  potuerit,  ut  Aelianus  toties  optimorum 
hominum  virtutes  admirabiles  minoris  aestimet,  quam  anima- 
lium  exiguorum,  et  omnia,  quae  inter  homines  bona  atque 
pulchra  sunt,  paene  negligat  et  contemnat  prae  animalibus. 
quae  ad  imitandum  hominibus  proponere  in  Nat.  An.  non 
desinit.  Nam  ejus  opinione  non  modo  admirabilis  naturae 
necessitas  animalia  ad  bene  prudenterque  faciendum  impellit, 
sed  etiam  particeps  est  magna  pars  eorum  consideratio- 
nis  et  cogitationis  (Xoyicjjloc).  Quae  opinio  quum  toto 
fere  opere  illustratur,  tum  expressis  verbis  profertur  com- 
pluribus  locis  x).  «Deis  animalia  curde  esse —  et  id proprium 
est  animalium  honum.  Dei  iis  consulunt  neque  contemnunt 
neque  negligunt.  JEtiamsi  enim  impertia  sunt  mentis  (Xo'700), 
cogitatione  et  quantum  ad  ea  pertinet  prudentia  non 
egent».  Tamen,  quia  vim  naturae  in  animalibus  apparentem 
multo  pluris  habet  cogitatione,  virtutes  animalium  illi  ne- 
cessitati  quam  cogitationi  mavult  tribuere  2).  «  TJtrum  natura 
cuique  ceto  hunc  piscem  (sc.  socium  ac  ducem)  adjunxerit,  an 
hic  sua  sponte  amicitia  permotus  accesserit,  nescio;  sed  potius 
credo  necessitatem  esse  natur ae».  Vel  eas  virtutes, 
quae  communes  sunt  animalibus  cum  homine,  multo  majori 
laudi  illis  dat,  quia  natura,  non  arte,  possideant.  «Pisces. 
inquit 3),  0  homines,  illud  faciunt  amore  non  instructo 
sed  innato»!  —  «Orcynus  (magnus  piscis  marinus)  haud 
ignarus  est  earum  rerum,  quae  utilissima  ei  sunt,  quod  donum 
natura,  non  arte,  nactus  est»  4).  —  «Quod  hominem pudet 
ignavum  apparere,  non  admirandum  est;  perdici  autem  pudorvm 
esse  maxime  est  veneraoile  naturae  donum»5).  Per- 
multi  sunt  loci,  quibus  animalia  praestare  hominibus  probare 
studet6).     Posthabet  hominis  naturam  agnis7),  quoniam  in- 

fans  niinus  celeriter  parentes  noscere  et  distinguere  discat; 
feris1),  quoniam  ad  virtutem  et  fortitudinem  incitatione 
opus  sit  multis  hominibus;  myricis2),  quoniam  hae  impigrae 
sint.  Aegyptias  feminas  pudeat  oportere  dicit 3),  quia  cani- 
bus  impares  sint  in  facultate  operum  faciendorum  statim 
postquam  pepererint.  Ut  est  injustus  Aelianus  contra  ho- 
minum  virtutes,  ita  temere  omnia  ab  animalibus  bene  facta, 
licet  longe  aliis  de  causis:  fame,  timore,  casu  acciderint, 
virtuti  cuidam  eorum  attribuit.  «Homines  hoc  facere  (sc.  se 
parare  ad  certamen)  vel  lucri  vel  famae  gloriaeque  causa  haud 
ita  admirabile  est ;  tauro  autem  tauri  victori,  o  Aristonis  fili, 
quae  praeconia  promulgantur  ?  quae  praemia  addicuntur»  *)? 
Innumeris  in  rebus,  et  magnis  et  parvis,  animalia  laude 
erYert,  hominibus  opprobrat  vitia  et  scelera.  Decori  habet 
animalibus  fidem  conjugalem 5),  amorem  partorum 6),  amici- 
tiam  7),  pudorem  8),  sollertiam  9),  prudentiam  10),  multa  alia. 
Vituperat  hominum  inertiam11),  perfidiam  12),  propinquorum 
negligentiam  13),  immoderationem  14) ,  crudelitatem  x  5),  ince- 
stum  16),  impietatem  17),  alia  18).  Maxime  iram  doloremque 
Aeliani  excitat,  quod  homo,  quas  indoles  natura  ei  inseverit, 
negligat  et  pessumdet,  quum  animalia  ad  virtutes  se  instru- 
ant.  «Ego,  inquit19),  non  habeo  fidem  iis ,  qui  male  judicant 
de  naturae  bonis,  quae  si  animalibus  mente  carentibus  benevo- 
lentiam  et  favorem  dedit,  certe  etiam  magis  mente  praebito  hoc 
attribuit  .....  Ego  quidem  doleo,  si  canis  fidelior  et  bene- 
volentior  homine  appareat».  Qui  dolor  minime  impedit  Ae- 
lianum,  quominus  etiam  iis  narrationibus,  in  quibus  reperiatur 
aliquod  animalis  vitium,  adjungat  majus  hominis  vitium,  in- 
terdum  per  vim  arcessitum.     «Aspidis,  inquit20),  morsus ,  in- 


l)  N.  A.  VI  1.  3)  N.  A.  IV  43.  3)  N.  A.  VII  12. 

4)  N.  A.  VI  1.  5)  N.  A.  I  13.  6)  N.  A.  I  18. 

7)  N.  A.  III  46.  8)  N.  A.  III  47.  9)  N.  A.  I  59. 

10)  N.  A.  III  15.  VI  58.  u)  N.  A.  IV  43. 

12)  N.  A.  VII  10.  VI  63.  IV  44.       18)  N.  A.  V  6.       u)  N.  A.  V  29. 

15)  N.  A.  VI  2.  16)  N.  A.  VI  39.        17)  N.  A.  VI  40. 

18)  N.  A.  VI  13.  VII  11.  VII  28.  IX  7.  19)  N.  A.  VII  10. 

20)  N.  A.  I  54. 

sanabilis  et  anxilio  superior  esse  dicitur.  Odio  dignum  est 
animal  propter  hanc  mali  praestantiam.  Sed  hoc  animali 
magis  scelesta  est  minusque  caveri  potest  mulier 
venefica»  etc.  Ne  iis  quidem  heroibus  veterisque  temporis 
hominibus,  quorum  praeclare  facta  vel  dicta  a  scriptoribus 
magni  aestimatis  tradita  erant,  praestantiam  vult  concedere, 
sed  operam  dedisse  videtur ,  ut  omnia  obscuret x)  virtutibus 
animalium.  Oreste  2),  Tiresia 3),  Damonte  4),  heroibus  quibus- 
dam  Graecis  5),  Ulixe  6),  Laio  7),  Nestore  8)  excellentiora  ani- 
malium  exempla  profert  et  quaerit  cum  quadam  miratione 
ex  Homero  et  Euripide,  quomodo  illi  heroes  suis  animalibus 
pares  esse  putari  possint.  Sin  omittamus  hanc  miram  ho- 
minum  atque  animalium  in  Aeliani  opinione  discrepantiam, 
quae  hominum  virtutes  animalibus  posthabere  eum  movet, 
et  quas  laudat  virtutes  et  quae  vitia  eum  offendunt,  fere  in 
omnibus  ei  assentiendum  est. 

Quum  incredibilissimas  res  cum  specie  fidei  referat,  haud 
magis  quam  alii  illius  temporis  scriptores  veritatem  secutus 
esse  facile  putari  potest.  Nam  Pausanias  Lucianus  Athe- 
naeus  haud  raro  id,  quod  falsum  esse  non  ignorent,  pro  vero 
narrant  nulla  alia  de  causa,  quam  quod  et  se  ipsos  et  eos, 
qui  legant  vel  audiant,  delectare  volunt,  quum  superstitio 
portentorumque  cupido  tanta  esset,  ut  vix  ulli  rei  mirae  pro- 
digiosaeque  fides  negaretur 9).  Aelianus  autem  in  horum 
scriptorum  numero  ita  non  habendus  est,  ut  ipse  fere  omnia, 
quae  legit  apud  alios,  pro  vero  accipiat  et  saepe  miro  et 
ridiculo  modo  credulum  se  praebeat.  Ne  exiguam  quidem 
rem,  quin  veram  habuerit,  eum  retulisse  quum  animo  viri 
severo  proboque  tum  aperto  veritatis  amore  fingendarumque 
rerum  expresso  odio  probatur.  Quas  ob  causas  sine  dubio 
omnibus  rebus  portentosis  fabulosisque,  quamlibet  nobis  sint 
incredibiles,  plenam  fidem  habuisse  et  ridicula  ejus  temporis 
credulitate  minime  caruisse  putandus  est 10). 


*)  N.  A.  VI  61.  2)  N.  A.  I  24.  3)  N.  A.  I  25.  II  3. 

4)  N.  A.  II  11.  5)  N.  A.  V  1.  6)  N.  A.  Y.  54. 

')  N.  A.  VI  15.  8)  N.  A.  X  8.  9)  vid.  p.  19  seqq. 

10)  vid.  p.  8  seqq. 

Ejus  ipsius  operis,  quod  fere  nullam  rem  dubitatione 
liberam  continet ,  epilogo  addit  affirmationem  «quum  aliis  in 
rebus,  tum  in  his  veritatem  curae  sibi  esse»,  in  eodem- 
que  scripto  «philosophum  ardentemque  veritatis  ama- 
torem»  se  esse  dicit  *),  «quem  virum  minime  deceat  fabulas 
fingere  et  ad  animalia  laudanda  contra  naturam  mentiri». 
Narrationi  Alexandri  Myndii,  qui  ciconias  ad  senectutem  pro- 
vectas  in  hominum  naturam  mutari  et  Fortunatas  Insulas 
habitare  refert,  his  verbis  fidem  tribuit2):  «Haec  fabula  esse 
mihi  non  videtur.  An  quo  consilio  Alexander  hoc  mentiretur 
nullius  lucri  causa?  Geterum  vero  non  decet  prudentem 
virum  mendacium  praeferre  v  eritati ,  ne  summum 
quidem  lucraturum,  nedum  sine  lucro  hanc  ob  rem  in  laqueos 
illapsurum».  Aequalium  suorum  fingendi  amorem  fabula- 
rumque  studium  significat 3)  hoc  modo :  « Ubi  umquam  ele- 
phantus  patrem  suum  plagavit?  Ubi  inter  hos  pater  filium  a 
se  expulit?  Fortasse,  o  homines,  fabulas  narrare  vobis  videor, 
qui  estis  —  si  verum  volumus  dicere  —  fictores  et  poetae  in- 
credibilissimarum  fabularum» !  Quo  cum  amore  veritatis  bene 
consentiunt  et  virtutes  ab  Aeliano  praedicatae  et  vitia  ab  eo 
reprehensa4),  quae  virum  liberali  ingenuoque  animo  eum 
fuisse  probant.  Non  modo  ad  delectandum  multas  res  mira- 
biles  contulit,  multa  clarorum  virorum  dicta  factaque,  multas 
animalium  virtutes  descripsit,  sed  etiam  ad  imitandum  vult 
proponere  id  quod  bonum  est,  deterrere  5)  a  vitiis  sceleribus- 
que  exemplis  nefariorum  studet.  «Haec,  inquit6),  non  rettuli, 
quia  otium  mihi  est  malorum  occurrentium  mentione  dignando- 
rum,  sed  ne  alii  idem  faciant». 

Post  pietatem  erga  deos  verecundiamque  potentiae  supe- 
rioris  tota  in  natura  latentis  plurimi  habet  cum  Herodoto 
moderationem  continentiamque,  maxime  odit  intem- 
perantiam  et  superbiam.  Quamobrem  vituperat  omnia, 
quae  animum  hominis  nimis  efferre  et  illa  immodica  superbia 
eum  afficere  possint:    divitias    luxuriam  potentiam  libidinem. 


*)  N.  A.  II  11.  2)  N.  A.  III  23.  8)  N.  A.  VI  61. 

4)  vid.  p.  40.  B)  V.  H.  VI  12.  fragm.  63.  6)  fragm.  26. 

Itaque  ambitionem  nominat  x)  «geniorum  pessimum  (oai- 
fiovtov  xaxioriQ»)j  quia  ad  nimiam  cupidinem  impellat  homines 
neque  contentos  moderatosque  eos  esse  patiatur.  Linguam 
ipsam  coerceri  necesse  esse,  ne  nimis  efferamus  nos  neve 
deos  offendamus,  qui  «projiter  linguae  continentiam  (eo^tjjxia; 
'/6.0 iv)  Lacedaemoncm  pluris  liabent  Athenis»  2).  Eandem  ob 
causam  Aelianus  ipse  multo  pluris  aestimat  Lacedaemonios 
Atheniensibus,  id  quod  interdum  acri  modo  patefacit 3).  Ex- 
probrat  Athenienses  «natura  invidos  esse  et  libenter  calu- 
mniari  non  modo  optimos  viros  in  republica»  4),  ingrato  animo 
esse  erga  bonos  cives,  mobili  in  republica,  in  ea  quoque  re 
superbos  se  praestitisse ,  quod  res  secundas  sapienter  ferre 
non  potuerint 5).  Contra  Lacedaemonios  laudat  et  saepe 
Atheniensibus  anteponit,  quia  utilibus  rebus  tempus  consume- 
rent  neque  otium  gererent 6),  injurias  aequo  animo  ferrent 7), 
bonis  legibus  uterentur  8).  Itaque  quamquam  laude  quoque 
Atheniensium  non  abstinet  se  Aelianus,  tamen  manifestum 
est  multo  magis  ei  placere  leges  moresque  Lacedaemoniorum ; 
imprimis  horum  continentiam  severitatem  modestiam 
longe  praefert  Atheniensium  libidini  levitati  jacta- 
tioni.  Quae  res,  quamquam  haud  omnibus  in  partibus 
justum  est  judicium,  tamen  Aeliani  ipsius  mores  illustrare 
potest.  Desiderat  simplicis  veteris  temporis  mores:  fidem 
constantiam  animum  contentum  moderatumque ,  quae  omnia 
sui  temporis  luxu  mollitie  aviditate  exstincta  atque  oppressa 
sint  Hanc  ob  rem  laudibus  effert  animum  liberum  The- 
mistoclis  9),  pietatem  Aeneae  10),  Leonidae  mortem  glo- 
riosam11),  Phocionis  probitatem  12),  mulieris  ejus  mode- 
stiam13),  aliorum  gratum  animum14),  temperantiam15), 
animum  placabilem16), fortitudinem17),  justitiam18); 


l)  fragm.  122  fin.  2)  fragm.  267. 

3)  V.  H.  II  9.  III  8.  47.  V.  13.  fragm.  267.  4)  V.  H.  II  13. 

5)  V.  H.  VI  1.  6)  V.  H.  II  5.  7)  V.  H.  II  15. 

8)  V.  H.  VI  6.  9)  V.  H.  III  21.  10)  V.  H.  III  22. 

")  V.  H.  III  25.  l*)  V.  H.  II  16.  13)  V.  H.  VII  8. 

14)  V.  H.  IV  5.  15)  V.  H.  II  38.  16)  V.  H.  XII  49. 

17)  V.  H.  VI  2.  18)  V.  H.  V  18.  XIV  34.  fragm.  25. 

vituperat  luxuriam1),  immoderationem2),  pecuniae 
cupiditatem  3),  nimiam  in  rebus  exiguis  diligen- 
tiam4).  Quibus  omnibus  in  rebus  consensit  cum  Stoicis,  ut 
supra5)  indicatum  est,  et  maxime  quidem  in  divitiis  con- 
temptis:  «Optimi,  inquit6),  Graecorum  totam  vitam  in  pau- 
pertate  degcrunt.  Nunc  prorsus  laudent  aliqui  divi- 
tiaSj  postquam  optimi  Gra<-corum  per  totam  vitam  pauperta- 
tem  sortiti  sunt»!  Quum  pluribus  locis  contemptionem  divi 
tiarum  ostendat,  haec  verba7)  valde  offendunt:  «Non  modo 
rem  familiarem  opesque  augere,  sed  etiam  artem  juvarc 
honestum  (asjxvov)  est».  Nam  si  intelligamus  Aelianum  opum 
amplificationem  bonestam  esse  censere,  magnopere  dissentiat 
haec  sententia  a  superiore.  Quae  dissensio  quum  alio  modo 
tolli  non  possit,  mihi  quidem  haec  divitiarum  laus  non  ad 
Aeliani  sententiam,  sed  ad  communem  hominum  existimatio- 
nem  referenda  esse  videtur&),  quam  non  ad  opes  solas,  sed 
etiam  ad  artem  pertinere  scriptor  vult  dicere. 

Odio,  quo  incensus  est  Aelianus  praesertim  eorum  vitiorum, 
quae,  quia  animalia  iis  careant,  eo  majori  hominibus  esse 
dedecori  opinatur,  haud  raro  ad  acrem  iram  exprobrationem- 
que  hominum  incitatur9).  «0  homines,  inquit10),  semper  pe- 
tentes  mensarum  sonique  catillorum  et  cursantes  ad  prandia,  qui 
in  periculis  proditores  nequicquam  et  temere  amicitiae  nomen 
hiatis» !  —  «0  lwmines,  qui  innumeras  simulationes  cansasque 
inertiae  fingitis11)» !  —  «Homo  autem    mente  praebitus  et  cogi- 

tatione  dignus  habitus amici  fit  gravis   hostis  et,  quae 

secreta  ei  commissa  sunt,  levissima  et  fortuita  causa  prodit» 
etc.12)  Tamen  homines  odisse  vel  miti  animo  caruisse  non 
existimandus  est  Aelianus,  nam  quum  ipse  dicit13)  se  amare 
homines,  tum  et  assensu  et  improbatione  saepe  lenitatem  et 
clementiam  ostendit14).    Tantum  contra  impios  deorumque  con- 


J)  V.  H.  I  18.19.  1X3.  2)  N.  A.  III  42.  V.  H.  1X13.24. 

3)  V.  H.  X  15.  4)  V.  H.  II  27.  5)  vid.  p.  27  seqq. 

6)  V.  H.  XI  9.  7)  V.  H.  IV  2. 

8)  Nisi,  id  quod  mihi  quidem  videtur,  |j.6vov  et  xoi  delenda  esse  pu- 
tantur.  9)  N.  A.  1 13.  VIII  3.  IX  7.  10)  N.  A.  III  46. 

u)  N.  A.  IV  43.  12)  N.  A.  IV  44.  13)  N.  A.  IX  27. 

u)  V.  H.  130.  II 7.  9.  Vll. 

temptores  magna  est  asperitate,  id  quod  haec  invectio  illu- 
strare  potest1):  «Ita  eum  describam,  ut  convenit  neque  dcdecet : 
invidum,  avarum,  lucri  cupidum,  lentissimum  in  bono,  avidis- 
simum,  maxime  incensum  ad  perniciem  suorum.  Sed  corruptus 
perditus  infamia  aspersus  in  malam  pestem  abiit,  dignum  prae- 
mium  ejus  nefariae,  qui  scelestus  et  sicut  sceleratus  decessit, 
postquam  inimice  judicans  midtos  injuste  damnavit,  haud  veritus 
deorum  poenam,  haud  respiciens  Adrasteam  neque  Nemesim 
timens». 

Quamquam  est  Aeliano  nonnullarum  rerum  aliquorumque 
hominum  naturale  quoddam  ingeneratumque  aut  odium  aut 
studium,  tamen  his  rebus  ad  injustitiam  adductus  esse  per- 
raro  cernitur.  Plerumque  neque  eorum,  quibus  favet,  vitia 
celare  neque  a  quibus  alienus  est  meritam  laudam  eripere 
vult.  Ut  de  Alexandro2),  Pindaro  tyranno3),  Philippo  rege4), 
Aristotele5),  aliis  interdum2)  ita  judicat,  ut  et  ira  et  studio 
vacare  eum  manifestum  sit.  Tamen  effugere  non  potest  cri- 
men  maledice  contumelioseque  dicendi,  quum  et  Aristotelem 
et  Aristophanem,  quamvis  justam  causam  non  habeat,  gravi 
infamia  afficiat.  Aristotelem  re  familiari  profusa  militiaque 
turpiter  deserta  furtim  in  Peripatum  ingressum  Platonis  in- 
stituta  audivisse  et  hoc  modo  sapientem  factum  esse  dicit6). 
Licet  hanc  narrationem  ab  aliis  traditam  nimia  credulitate 
ab  Aeliano  acceptam  esse  putemus,  certe  id,  quod  false  ob- 
jicit  Aristophani,  excusationem  non  habet.  Nam  lra  impletus 
propter  Socratem  illusum  a  poeta:  «Verisimile  est,  inquit7), 
hac  re  lucrum   quoque  fecisse   Aristophanem.     Quum  enim  illi 

omni  modo  calumniari  vellent  Socratem,  Aristopha- 

nes  autem  et  pauper  et  nefarius  esset,  quul  mirum 
eum  pecuniam  accepisse  pro  re  minime  sana»?  Quae  calumnia 
non  traditioni  ulli,  sed  Aeliano  ipsi  tribuenda  est. 

Quam  ob  causam  Aelianus  tam  studiose  diligenterque  mul- 
tarum  nationum   narratiunculas   collegerit,    tam    raro    patriae 


l)  fragm.  325.  2)  V.  H.  III  23.  3)  V.  H.  III 26. 

4)  V.  H.  VII.  XIY49.  VIII 15.  VII 12. 

5)  V.  H.  XII  54.  XIV  1.  IV  9.  III 19.  6)  V.  H.  V  9. 
7)  V.  H.  II 13. 

suae  mentionem  fecerit,  supra1)  demonstratum  est.  Hoc  loco 
breviter  quaerendum  est,  quare  ad  tantum  Graecorum  studium 
et  amorem  adductus  sit.  Certe  haec  quoque  res  maxime  eo 
referenda  est,  quod  Stoicis  Aelianus  erat  imbutus  institutis. 
Quum  Stoici  primi  ofiiciorum  virtutumque  praecepta  non  ad 
patriam  et  rempublicam,  sed  ad  communem  totius  generis  bu- 
mani  naturam  retulissent,  illi  initium  fecerant  ejus  rationis, 
quae  aequo  jure  eisdemque  officiis  non  modo  uniuscujusque 
reipublicae  sed  totius  orbis  homines  complecti  petebat2). 
Quamombrem  Stoici  patriae  soli  omnem  praestantiam  tribuere 
peregrinosque  ut  inferiores  minoris  existimare  desierant  et 
omnes  homines  judicabant  e  communibus  virtutibus,  sive  cives 
erant,  sive  peregrini.  Itaque  nullam  causam  habere  sibi  vi- 
detur  Aelianus  Komanorum  historiae  aliis  praeferendae,  sed 
mores  leges  dicta  facta  laudat  admiraturque,  quaecumque  ei 
placent  et  ubicunque  occurrunt.  Praesertim  eum  delectant 
Graeci  propter  majorem  animi  elegantiam  sapientiam  artium 
litterarumque  scientiam,  quo  factum  est,  ut  longe  maxima 
Variae  Historiae  pars  de  Graecis  hominibus  rebusque  scripta 
sit  et  judicia  scriptoris  laudantia  vel  improbantia  fere  in  his 
solis  reperiantur.  Quantopere  opinatus  sit  Aelianus  optima 
pulcherrimaque  apud  Graecos  esse,  ea  re  probatur,  quod, 
quum  quid  bene  factum  vel  sapienter  institutum  esse  refert, 
«  Graecum»  id  esse  dicit:  «Ismeniae  facinus  prudens  et 
Graecis  dignum  (cEAAyjvdcov)  silentio  non  praeteream»3).  — 
«Stagiritis  haec  est  lex  Graecis  dignissima  (ttocvttj  c EXXyj- 
vtxov)»  etc.4)  Etiamsi  vituperandae  esse  propter  levitatem 
crudelitatem  alia  vitia  nonnullae  urbes  ei  videntur,  cum  do- 
lore  quodam  et  cunctanter  vituperat  nisi  divinis  legibus  laesis. 
Pulchre  hoc  Graecorum  honestatis  studium  suum  his  verbis5) 
ostendit:  «Phrynae  amicae  Graeci  statuam  posuerunt  Delphis 
in  excelsa  columna.  Vel  potius  non  simpliciter  Graecos  dicere 
volo,  ne  omnes  videar  arguere,  quos  prae  universis  diligo, 
sed  nonnullos  Graecorum  viros  immodicos».  Item  compluribus 
rebus  memoratis,  quibus  crudeles  Athenienses  se  praestiterant, 


l)  vid.  p.  17.  2)  quod  nos  vocamus  Kosmopolitismus. 

3)  V.  H.  I  21.  4)  V.  H.  III  46.  5)  V.  H.  IX  32. 

cum  dolore  exclamat  *) :  « Vellem  haec  neque  constituta  esse 
Athenis  neque  dici  de  Atheniensibus,  o  Minerva,  urbis  patrona, 
et  Japiter  Liberator  et  omnes  Graecorum  dii»!  Ita  studet 
Graecis  rebus  Aelianus  Romanorumque  neglegit,  ut  ei  ipsi 
in  mentem  veniat  hanc  rem  alios  offendere  sibique  opprobrio 
esse  posse.  Hanc  ob  rem  inter  paucos  eos  locos2),  quibus 
Romanorum  mentionem  facit,  hunc  reperimus3):  «Quid  autem 
non  referdm  legem  Romanorum?  Qui  enim  immerito  ne- 
(jligentiae  arguar ,  si  Locrensium  Massiliensium 
Milesiorum  mentione  facta  meam  patriam  prae- 
termittam?»  Tamen  inter  ea,  quae  de  Romanis  narrat, 
nihil  occurrit,  quod  illi  professioni  Graecorum  prae  omnibus 
dilectorum  officiat.  Artes  quoque  litterasque  Graecorum  magni 
aestimat4),  quamombrem  in  poetarum  et  tragicorum  et  lyri- 
corum  operibus  multum  versatur5).  Imprimis  Homerum  Ana- 
creontem  Euripidem  laudibus  effert  saepeque  studiose 
legisse  se  demonstrat  aut  versibus  quibusdam  allatis6)  aut 
de  arte  sententiisque  eorum  judicio  facto7).  Singulari  studio 
et  amore  dicta  plena  salium,  subtilia  responsa,  sententias 
urbanas  et  lepidas  collegisse  videtur8),  quibus  interdum  ex- 
pressis  verbis  laudem  attribuit. 

Sin  autem  ipse  jocari  conatur  Aelianus,  id  quod  cum  gra- 
vitate  quadam  pronuntiare  numquam  omittit,  raro  prospere 
succedit.  Aut  minime  aptae  sunt  ad  jocandum  eae  res9), 
quas  joco  saleque  vult  condire,  aut  severa  et  fere  morosa 
senilisque  ejus  gravitas  efficit,  ut  quasi  in  ore  jocusfrigescat10). 
In  hac  tantum  narratione11)  aliquid  festivitatis  ab  Aeliano  in- 
tellectae  et  significatae  reperitur:  «Paedagogus  Sybaritanus  disci- 
pulum  suum  ficum  humo  extollentcm  vehementer  castigavit;  sed} 
id  quod  maxime  fuit  ridiculum,  ipse  puero  ereptum 
edit.     Hoc    in    animalibus  Sybaritanis    legens   risi;    memoriae 

trado,  quia  hominibus  amicus  non  invideo  aliis 
risum».  Sed  in  hac  quoque  animi  praedicatione  non  minus 
quam  in  his  verbis:  «  Scor  piones  odi,  homines  amo»1) 
est  aliquid  illius  paene  ridiculae  gravitatis  dignitatisque,  qua 
haud  raro  sententias  suas  profert2). 

Quibus  de  causis  a  rebus  publicis  plane  in  otium  se  re- 
ceperit  Aelianus,  supra  dictum  est.  Tamen  eum  virtutes 
publicas,  munera  bene  gesta,  vitam  civibus  utilem  minime  parvi 
habuisse  illustratur  innumeris  laudibus,  quibus  effert  homines 
de  republica  bene  meritos.  Eo  magis  mirandum  est,  quod 
legimus  uno  loco3)  pecuniae  patriaeque  contemptio- 
nem  virtutes  aeque  laudandas  eum  habere.  «Crates  Theba- 
nus,  inquit,  et  aliis  in  rebus  magno  animo  esse  apparuit  et  in 
iis  rebus  contemptis,  quas  vulgus  admiratur,  sci- 
licet  pecunia  patriaque».  Quae  mira  opinio  non  eo  so- 
lum  referri  potest,  quod  Aelianus  ipse  vulgus  ejusque  sen- 
tentias  plane  contemnit4),  nam  non  modo  vulgus  sed  etiam 
optimos  viros  patriae  amantes  fuisse  non  ignorat.  Potius 
novum  testimouium  esse  mihi  videtur  Aeliani  cum  Stoicis 
consensus  et  ejus,  quod  supra  dictum  est  de  Stoicorum  a 
republica  nationeque  discedendi  totumque  genus  humanum 
amplectendi  ratione.  Si  ita  est,  non  parvi  aestimandam  vel 
contemnendam  esse  patriam,  sed  majore  laude  dignum  esse, 
qui  aequo  animo  relictam  patriam  tolerare  possit,  quam  qui 
vulgi  modo  glebae  adhaerescat,  vult  dicere  Aelianus.  Nam 
tantum  abest  ut  amorem  patriae  negiigat,  ut  vel  eos,  qui 
tyrannis  necatis  patriam  liberaverint,  propter  «pulchrum 
facinus» 5)  collaudet. 

Quod  puerorum  libidinem  nusquam  reprehendit  Aelia- 
nus,  neque  nimio  Graecorum  morum  studio  ejus  tribuendum 
est,  neque  vitio  ei  esse  potest.  Nam  quae  exempla6)  huic 
rei  similia  affert  cum  aperto  vel  tacito  consensu,  ne  minima 
quidem  macula  affecta  sunt,  neque  aliud  quicquam  continent 
nisi  puram  et  laudabilem  inter  viros  caritatem   amicitiam- 

que,    quo    nomine   Pythiam    ipsam   Charitonis    et    Melanippi 
amorem  significasse  Aelianus  dicit1). 

Denique  Aeliani  de  morte  vitaque  finienda  senten- 
tia  paucis  verbis  attingenda  est.  Quum  vitam  ipsam  propter 
innumera  mala  parvi  habeat2),  non  modo  mortem  non  timet, 
sed  potius  ut  praeclarum  liberatorew  eam  praedicat  et  homines 
reprehendit,  qui  «quod  neschmt,  timent  et  summum  malum  esse 
putant»*).  Invidere  videtur  iis  animalibus,  quibus  brevi  post 
ortum  mori  natura  dedit,  «ne  suam  miseriam  sentiant  neve 
alienae  testes  fiant»^),  et  propter  aliquod  venenum  lenem  mor- 
tem  efficiens  «Indi,  inquit5),  hac  possessione  fortunati  sunt, 
quum  hoc  carcere  liberare  se  possint,  quandocunque  volunt». 
Ipse  voluntariam  mortem  laudat  et  sine  dubitatione  iis  assen- 
titur,  qui  ad  vitae  mala  effugienda  mortem  sibi  consciverunt. 
« Laude  digna  est  Galani  Indi  mors ;  vel  admirabilcm  alius  quis 
appellet  eam»6).  —  «Imprudens    etiam    hac  in   re  erat 

Oedipus,    quod    non   mortem    sibi    conscivit 

neque  intellexit  omnibus  malis  solvi  sibi  licere»1). 


Cap.  VI. 

Aeliani  de  rebus  diyinis  quae  fuerit  sententia. 

Eisdem  de  causis,  quibus  multi  Aeliani  aequales  non  unius 
philosophi  sectam  sequebantur,  sed  nmltorum  instituta  misce- 
bant,  etiam  plures  cultuum  religionum  caerimoniarum  mirae 
farragini  se  dabant,  qua  re  incredibilis  superstitio  rerumque 
mysticarum  studium  effecta  sunt. 

Temporum  miseria  magis  alio  tempore  homines  incitabat, 
ut  quod  extra  se  ipsos  reperire  non  poterant  in  republica 
neque  in  societatis  humanae  moribus:  solatium  calamitatis 
bonamque  spem  futuri  temporis  in  se  ipsis  quaererent.  Adi- 
pisci  poterant  aut  philosophia  aut  religione.  Utraque  autem 
numquam   magis   quam  illo   tempore   caruit    iis    rebus,    quae 

majores,  praesertim  Graecos,  summo  huinanarum  divinarum- 
que  rerum  studio  et  amore  impleverant.  Nam  religio- 
nis  bona  philosophia  exstincta  erant  et  philosophia ,  ut 
tunc  erat  sibi  ipsi  superstes,  nemini  satisfacere  poterat.  Ita 
factum  est,  ut  plerique,  quum  nihil  haberent,  quod  sequi  pos- 
sent,  ardenti  cupidine  amplecterentur  quidquid  superiorum 
rerum  iis  offerebatur,  ut  effugerent  inanitatem  vitae  animique 
desperationem.  Quare  non  modo  ad  pristinos  cultus  veterum- 
que  deorum  superstitiosam  religionem  reditum  est,  sed  undi- 
que  externi  cultus  arcessebantur  et  mysteria  arcanaeque 
religiones  fere  omnes  obstringebant,  quibus  cum  rebus  pietas 
se  conjungebat  non  minus  immodica,  quam  antea  impietas 
fuerat.  Qui  quamquam  communis  erat  morbus  totius  aetatis, 
tamen  Aelianus  incredibili  modo  eminet  suprema  superstitione, 
veterum  deorum  stupida  religione,  caeca  ira  atque  odio  omnium, 
qui  res  divinas  negligentia  vel  dubitatione  afficiant. 

Superstitiosae  credulitatis  exempla  primo  aspectu  legenti 
occurrunt.  Persuasum  sibi  habet  portenta  ac  prodigia  saepe 
a  diis  mitti  ad  deterrendos  homines  ab  impiis  inceptis1)  vel 
ad  indicandas  futuras  calamitates2),  quae  omnia  semper  even- 
tum  habere  putat3).  Raro  fit,  ut  dubitet  de  portento  aliquo; 
potius  miraculis  maxime  incredibilibus  plenam  habet  fidem4). 
Etiam  antiquas  deorum  heroumque  fabulas  plena  cum  fide  et 
legit  et  refert5).  Summa  autem  religione  verecundia  fide 
omnia  amplectitur,  quae  pertinent  ad  naturam  deorum. 
De  diis  arcanisque  naturae  ne  investigare  quidem  philosophos 
eum  concedere  supra  dictum  est.  Quum  credat  mundum 
«creatoris  sapientia»  et  «voluntate  judicioque  dei»6)  regi,  non 
modo  eos  summa  cum  detestatione  persequitur,  qui  deos  esse 
negant,  sed  etiam  omni  quaestione  relicta  fidem  haberi  vult 
et  tacitam  venerationem  tribui  omni  documento  potentiae  su- 
perioris.  Quam  vim  superiorem  et  arcanam  quum  videat 
apparere    in    tota    natura,    praesertim   in  secretis   animalium 

virtutibus,  credit  in  tota  natura  et  aniniata  et  inanima  esse 
aliquid  divini  et  veneratione  digni.  Hoc  maxime  elucet  ex  eo, 
quod  de  dracone  narrat,  in  quo  non  modo  humanam  vocem, 
sed  etiam  «genium»  («oaijxojv»)  esse  dicit1),  qui  beneficiis  ab 
homine  acceptis  divina  quadam  potentia  varia  fortunae  dona 
in  illum  vertat.  Draco  efficere  potuit,  ut  homo  in  venatione 
multam  praedam  adipisceretur,  ut  statura  major,  forma  pul- 
chrior  et  ab  omnibus  dilectus  fieret.  «Per  genium,  inquit1), 
opibus  augeri  Pindus  coeptus  et  in  clies  prof/ressus  est  acl  res 
secundiores» .  Etiam  divinationem,  quam  multis  in  anima- 
libus  esse  putat2),  imprimis  draconi  attribuit.  «Proprium 
erat  draconum  etiam  divinatio»,  id  quod  demonstrare  conatur 
narratione  draconis  Lanuvini,  qui  utrum  virgines  sint  altri- 
ces  suae  an  non  sint  divinasse  dicebatur,  quam  narrationem 
his  verbis  finit:  «Ita  probare  volo  draconis  divina- 
tionem»3).  Divinam  draconis  potentiam  demonstrare  vult 
subita  ejus  hominis  morte,  qui  invito  dracone  edentem  eum 
spectaverit.  «Iili,  inquit4),  malo  fuit,  quod  desideratum  vide- 
rat,  nam  insanus  factus  est  et  professus  id  quod  aspexerat  seque 
peccasse  voce  privatus  est  et  brevi  post  collapsus  animum  effla- 
vit».  Quam  narrationem  his  verbis  aperit:  «Homerus  dicit 
^aXsTiol  3e  freol  cpaiveaOai  evapf£ts.  Sed  draco  quoque  sanctis- 
simus  honoribus  affectus  aliquid  divini  habet,  neque  utile 
est  eum  spectare».  Non  utile  esse  deos  vel  divinarum 
rerum  quidquam  spectare  putat  eadem  de  causa,  qua  id,  quod 
in  natura  arcanum  secretumque  sit,  ab  investigatione  procul 
habendum  esse  censet.  Quum  animus  humanus  idoneus  non 
sit  «ad  causas  incertarum  neque  opinabilium  rerum  indicandas» 5) 
neque,  si  has  causas  quaerat  ad  finem  pervenire  possit6), 
deorum  consilio  hoc  fieri  putandum  est,  cui  officere  impium 
est.  Homini  data  est  mens,  ut  vitia  vitet,  sequatur  virtutes, 
animalibus  mente  carentibus  multae  virtutes  tributae  sunt, 
quibus  homines  carent.  Quia  homines  mente  sua  saepe  ad 
vitia   sceleraque   perducuntur,    animalibus    peccandi    potestas 

non  est,  nisi  ad  conmmnem  salutem  «animalia  diis  di- 
lecta»  sunt.  Quum  saepe  animalia  quaedam  alicui  deo  cara 
esse  dicit,  tum  maxime  apparet  haec  sententia  in  eo,  quod 
narrat  de  Gelonte  Syracusano,  quem  lupum  secutum  e  domo 
corruente  servatuni  esse  contendit.  «Hoc  quidem,  inquit1), 
mirum  est  lupum  non   interficere  sed  servare  hominem,    quum 

dii  liaud  negligant  per  animalia  mente  carentia immi- 

nenti  periculo  hunc  eripere.  Sed  proprium  est  anima- 
lium  diligi  a  diis».  Illud  daemonium,  quod  in  dra- 
cone  aliisque  animalibus  a  diis  dilectis  cum  divina  quadam 
potestate  conjunctum  latere  dicit,  aequo  modo  in  homine  esse 
putare  non  videtur.  Certe  quo  uno  loco2)  talis  genii,  quem 
se  habere  Socrates  contenderat,  mentionem  facit,  neque  fidem 
neque  dubitationem  ostendit^  tamen  Socratem  id  contendisse 
ita  dicit,  ut  magis  Socratis  quam  suam  ipsius  sententiam  pro- 
ferre  videatur,  quod  quidem  cum  tota  ejus  de  diis  opinione 
rnelius  consentit,  qua^m  si  hominibus  aliquid  divini  tribuere 
videretur.  Nam  quantae  impietatis  esse  censeat  homini  di- 
vinam  originem  venerationem  potestatem  attribuere  patet  ex 
ira  atque  detestatione,  qua  tales  conatus  refert.  Quod  Dema- 
des  Atheniensis  civibus  persuadere  voluit,  ut  plebiscito  Ale- 
xandrum  «deum  tertium  decimum»  declararent,  «immodicam 
impietatem»  fuisse3),  quod  ipse  Alexander  Graecis  imperavit, 
ut  deum  se  haberent,  «ridicidum»  esse  dicit4). 

Efficitur  igitur  ex  eo,  quod  cum  Stoicis  Aelianus  deos  tota 
in  natura  omnibusque  in  rebus  et  animalibus  latere  putat, 
quam  habeat  opinionem  de  deorum  potentia.  Eadem  autem 
ex  re  aliquid  gravius  elucet,  quod  nusquam  aperte  dicit :  sen- 
tentia  ejus  de  summa  vi  mundique  origine.  Quum  in 
ipsis  rebus,  non  extra  naturam  deos  esse  censeat,  mundum 
creatum  esse  et  regi  non  a  deis,  ne  a  Jove  quidem,  sed  a 
superiore  aliquo  opinetur  oportet.  Ne  pristinoruin  quidem 
deorum  quemquam  creatorem  mundi  habet,  sed  ab  initio  deos 
cum  natura  conjunctos  et  potentiae  cuidam  superiori  subjectos 
fuisse  existimat.     Certi  quidquam  de  hac  summa  vi  non  dicit, 

quum  etiam  magis  deis  arcanisque  naturae  ab  impia  investi- 
gatione  illa  procul  habenda  esse  ei  videatur;  quamobrem 
nulla  nisi  pavida  et  subtili  mentione  illam  religiosissima  et 
sanctissima  veneratione  dignam  attingere  audet  duobus  locis, 
qui  conjungendi  esse  inter  se  videntur.  «Plato,  inquit1),  qui 
certe  m e  sapientior  est,  Jovi  quoque  consilioru m  auctore m 
(auixpouXov)  esse  dicit ;  quis  autem  et  quo  modo  sit,  apud  illum 
cognoscamus» .  Ipse  igitur  Aelianus  assentitur  esse  aliquem  Jove 
majorem,  id  quod  etiam  magis  illustratur  iis  verbis,  quibus  argu- 
mentatur  deamoredraconisetpuellae.  Hic  enim  illas  velhumanas 
vel  divinas  virtutes  cogitationes  consilia,  quae  saepe  animalibus 
esse  multis  exemplis  probare  conatur  Aelianus,  non  a  diis  ipsis 
neque  a  natura,  sed  a  vidiis  superiore  animalibus  data  esse  expres- 
sis  verbis  dicit2).  «Itaque  Jovis  ipsius  ceteror  umque 
deorum  dominus  (ap/cov)  ne  animalia  quidem  neglegit,  sed 
quomodo  se  gerat  erga  ea  et  hac  et  aliis  rebus  demonstratur». 
Quibus  duobus  locis  efficitur  neque  a  Jove  ceterisve  diis  neque 
potentia  quadam  inanima  creatum  esse  mundum  putare  Aelia- 
num.  Nam  et  is,  qui  ap/ojv  et  ao;jL|3ouXo;  Jovis  est,  creator 
mundi  sit  oportet,  et  cui  cura  sapientiaque  attribuuntur3), 
vis  naturae  inanima  esse  non  potest.  Ergo,  quum  plures  Jove 
superiores  esse  non  possint,  ille  ap/o>v  et  aofipooXo?  idem  est; 
accedit  quod  Plato,  quem  Aelianus  in  eo,  quod  ad  aufxpooXov 
pertinet,  sequitur,  supra  deos  nihil  aliud  posuit,  nisi  Srjjjuoop- 
Yo'v,  quare  hic  idem  habendus  est,  cui  summam  potentiam 
in  natura  et  inter  deos  Aelianus  tribuit.  Hic  ejus  opinione 
mundum  creavit  totamque  naturam  benigne  sapienterque  ita 
instituit,  ut  inter  singulos  deos  divisa  omnibus  in 
partibus  his  impleta  sit,  ita  ut  non  sejuncti  sint  dii  a 
natura  neque  naturae  leges  impedire  vel  mutare  possint. 
Itaque  quum  Aelianus  naturae  ipsi  mentem  consiliumque  ad- 
scribere  videtur4),  et  dii  in  natura  latentes  intraque  naturae 
leges  regentes  et  ille  summus  orniiou^oc  intelligendi  sunt; 
hunc    enim    ipsum   religione    permotus    numquam    nominat5). 

Summus  deorum,  sed  non  creator  dominus  rector  totius  na- 
turae  Jupiter  est.  Ceterorum  deorum  quisque  in  certa  na- 
turae  parte  dominatur  eoque  major  est  singulorum  potentia 
et  honor,  quo  magis  ad  salutem  vel  ad  perniciem  potentes  sunt 
eae  naturae  vires,  quibus  quisque  praeest.  In  sua  quisque  parte 
potestatem  habet  naturae  viribus  utendi  ad  puniendos  et  ju- 
vandos  homines,  quamobrem  nulli  honor  negandus  est,  nega- 
tus  semper  punitur.  Ut  Venus  Aspasiam  pulchritudine  do- 
nare1),  Proeti  filias  lasciva  libidine  implere2),  Bacchus  mulieres 
furore  insano  incendere,  Neptunus  terrae  motu  Spartam  di- 
ruere3)  potuit.  Itaque  omnes  deos  fere  aequa  verecundia 
honoratur  Aelianus  neque  ulli  minorem  religionem  tribuendam 
esse  censet  neque  niinus  dictis  deorum  fidem  derogare  impium 
esse  putat.  Summae  laudi  pendit  barbaris,  quod  inter  eos 
non  sint  qui  deos  esse  negent.  Omnes  res,  quibus  pietatem 
barbari  demonstrant,  ita  enumerat4),  ut  his  rebus  ipsum  as- 
sentiri  omnino  eluceat:  nos  diis  curae  esse,  avibus  ominibus 
intestinis  futuras  res  praedicere  deos,  ex  astris  somniisque 
saepe  futurum  tempus  cognosci.  Hanc  opinionem  illustrat, 
quum  morituro  in  somnio  novem  virgines  e  domo  ejus  exeuntes 
quaerenti  dixisse  narret  sibi  diutius  manendum  non  esse; 
paullo  post  illum  virum  mortuum  esse.  «Nonne,  inquit5),  o 
Epicure,  fuerunt  apud  Philemonem  novem  Musae ,  quae  quum 
iUe  ultimam  fato  destinatam  viam  iturus  esset,  discesserunt? 
Deos  enim  minime  decet  spectare  homines  mortuos,    etiamsi  ca- 

rissimi  sunt Tu  autem  dicis  nos  iis  curae  non 

esse,  o  insipiens»\ 

Non  modo  nos  curae  esse  diis,  sed  etiam  nullum  nostrum 
facinus  occultum  iis  esse  nullumque  praemio  vel  poena  carere 
sibi  persuasum  habet  Aelianus.  «Dii,  inquit6),  honestos  adju- 
vant  et  honorantur  —  non  minus  Saperi  quam  Inferi.»  — 
«Testatur  deus  omnino  nihil  sibi  occultum  esse  posse»1).     Itaque 


carentibus  a  n a t u r  a  constituta  est  divina  proviclentia,  quod  qui- 
dem  ego  memini;  hoc  dixi  ad  docendum  eum,  qui  intelligat». 

x)  V.  H.  XII 1.  2)  V.  H.  III  42.  3)  V.  H.  IV  7. 

4)  V.  H.  II 31.  5)  fragm.  11.  6)  fragm.  63. 

7)  fragm.  238. 


52 

multa  exempla  affert  virtutum  a  diis  praemiis  affectarum  et 
scelerum  portentose  vindicatorum ,  quae  hominibus  adhorta- 
tioni  et  formidini  esse  vult1).  Philonomus  et  Callias  Cata- 
nenses,  quum  reliquis  opibus  negleetis  patres  ex  igne  Aetnaeo 
servarent,  «gratiam  divinitns  acceperunt»2).  Ciconiae  pietatis 
praemium  accipiunt,  quum  aetate  provectae  in  hominum  for- 
mam  mutatae  Fortunatas  Insulas  incolant.  «Quoniam,  in- 
quit3),  dei  hominum  genus  aliquod  pium  et  sacrum  ibi  praestare 
voluntj  quum  alibi  terrarum  tale  genus  vivere  non  possit». 
Summum  fere  honorem  potentiamque  et  juvandi  et  perdendi 
attribuit  Aesculapio,  quippe  qui  amplissime  in  natura  do- 
minetur.  Nam  quidquid  ad  valetudinem  corporis  pertinet,  ei 
subjectum  est,  neque  quisquam  morbo  liberari  potest  nisi  ejus 
auxilio.  Quamobrem  qui  morbi  mire  sanati  ad  aures  Aeliani 
pervenerunt,  pietatis  ac  religionis  praemium  ab  hoc  deo  da- 
tum  esse  censet,  quem  «frsojv  cpiXav&pa>7roTaxov»  nominat4). 
Quanto  deorum  potestatem  natura  ipsa  ab  illis  recta  pluris 
aestimet  vimque  sanandi  minus  in  ipsis  medicamentis  quam 
in  dei  huic  naturae  parti  praepositi  voluntate  positam  esse 
censeat,  apparet  e  religione,  qua  Aesculapium  propter  ipsius 
et  herbae  alicujus  sanandi  vim  comparatam  quasi  placare 
conatur:  «JEt  minime  quidem,  inquit4),  o  rex  et  deorum  huma- 
nissime,  abrotonum  tuae  sapientiae  par  volo  habere ;  ne  eo  fu- 
roris  veniam!  Sed  quoniam  occurrit  mihi,  tui  beneficii  sana- 
tionisque  mirae  recordatus  sum.  Neque  dubitandum  est,  quin 
haec  quoque  herba  tuum  sit  donum».  Qua  re  denuo  demon- 
stratur  potentiam  deorum,  etiamsi  conjuncti  sint  cum  natura 
neque  eas  leges,  quas  creator  imposuit  naturae,  transgredi 
possint,  tamen  natura  inanima  majorem  esse,  neque  Aelianum, 
si  naturae  divinam  vim  ac  venerationem  tribuat,  res  inanimas 
ut  deos  colere.  Naturae  potius  viribus  a  creatore  institutis 
certo  ordine  dii  praesunt,  qui  has  vires  in  suam  quisque  par- 
tem  adhibent  ad  vitam  hominum  bene  justeque  regendam, 
quem  ad  finem  saepe  animalibus  utuntur,  quia  in  his  non 
minus  quam  in  natura  inanima  arcanae  potentesque  vires  la- 


x)  fragm.  26.  63.  2)  fragm.  2.  3)  N.  A.  III  23. 

4)  N.  A.  TX  33. 

tent  multaeque  virtutes  a  creatore  iis  insitae  sunt.  Hanc 
ob  rem  animalia  diis  cara  et  dilecta  esse  x)  et  propter  pieta- 
tem  beneficia  ab  iis  impetrare  dicit 2).  Ut  Aesculapius  gallo 
alterum  pedem  mutilato  medicatus  esse  dicitur  3),  qui  quoti- 
die  iis,  qui  paeanem  Aesculapii  canebant,  adsistebat  et  voce 
sua  deum  celebrabat.  «G-allus  cantu  celebrabat  Servatorem 
quam  maxima  poterat  voce  et  orabat ,  ut  pedibus  validum  se 
redderet.  llle  rogatum  fecit  et  ante  vesperum  ambobus  pedibus 
avis  incessit»  etc.  Pro  beneficiis,  quibus  et  homines  et  ani- 
malia  dii  afficiunt,  nullam  postulant  mercedem  neque  sacri- 
ficia,  nam  iis  non  egent.  Sed  gratiam  sibi  haberi  volunt 
neque  ipsos  neglegi,  sed  ut  omnes  in  natura  res,  quae  bono 
nobis  sint,  ab  iis  datas  grato  cum  animo  accipiamus.  «Dii 
numquam  valetudinis  praemium  postulent  neque  sumant.  Quid 
enim?  Si  summas  res  animo  benigno  et  humanissimo  vobis 
gratuito  praebent :  Solem  spectare  tantique  dei  omnipotentis 
radiis  sine  mercede  uti,  aquae  usum,  artificiosi  ignis  innumeras 
vires  et  auxilia  quum  lauta  tum  actuosa,  spiritum  ducere  ejus- 
que  flatu  altore  uti.  Volunt  in  his  parvis  rebus  neque  ingratos 
nos  esse  neque  immemores,  quum  in  his  quoque  meliores  nos 
reddanU  4). 

Difficile  esse  videtur  hanc  benignorum  deorum  piam  pu- 
ramque  opinionem  conjungere  cum  iilo  paene  feroci  studio, 
quo  refert  Aelianus  homines  propter  impietatem  gravissimis 
poenis  affectos  5).  Summa  detestatione  impletus  narrat  Epi- 
cureum  quendam  incensum  cupidine  deis  humanas  res  curae 
non  esse  demonstrandi  neglecta  mysteriorum  religione  in 
templum  Eleusinium  irrupisse,  brevi  post  in  morbum  morti- 
ferum  incidisse.  «Et  quae  fecerit  clamans  dicensque  et  more 
hominum  maxime  impiorum  augens  et  glorians  quum  animi 
devoti  atque  exccrabilis  efflandi  cupidus  esset,  aegre  seroque 
id   adeptus   esse   (dicitur)» 6).     Duo    Epicuri   amicos    «pessima 


x)  N.  A.  XIII  1.  2)  N.  A.  III  23.  3)  fragm.  98. 

4)  fragm.  101. 

5)  Friedlander.  S.  440:  «Wenn  die  Schriften  Aelians  uns  mit  der 
exti/emsten  und  starrsten,  in  der  That  zelotischen  heidnischen  Ortho- 
doxie  bekannt  machen»  etc. 

6)  fragm.  10  fin. 

inter  omnes  homines  morte»  oppressos  esse  «mercedem  impietatis» 
fuisse  dicit1)  nrinime  doleDdam.  Epicurum  ipsum  et  propter 
mollitiem  et  propter  impietatem  gravissimis  conviciis  persequi- 
tur2).  Pythagorae  Epliesi  tyranni  scelus  sacro  loco  commissum 
luem  famemque  inauditam  effecisse  narrat3)  quem  hominem 
«perdere  jam  scelera  inter  homines  pessima  suffecissent;  secl 
deos  quoqite  contemnebat».  Simili  modo  Himeram  ur- 
bem  morbo  faineque  invasam  esse,  quia  Philodemus  quidam 
«deum  negligentia  affecerit  3)»  ,•  virum  quendam  «mysteriorum 
spectandorum  cupidum  de  lapide  delapsum  mortem  occubuisse*)» , 
Battum  Cyrenaicum  «Cereris  mysteriis  violatis  a  sacerdotibus 
mutilatum  esse5)»  ;  Sullam  «cruentatum  et  interfectorem»  propter 
Alalcomenarum  templum  direptum  «vivum  tumuisse  malis  be- 
stiolis  vel  vcrmibus  vel  pedicidis»  6);  Didymaeos  Apollinis 
templo  barbaris  tradito  «divinae  providentiae  consilio»  a,b 
Alexandro  necatos  esse7);  multa  hujusmodi. 

Semper  gravissimas  maximeque  meritas  poenas  non  inter 
homines  scelera  sed  impietatem  sequi  Aelianus  vult  probare. 
Nam  non  nisi  summa  omnium  deorum  veneratione,  quia  tota 
natura  ab  iis  regatur  iisque  impleatur,  homines  malis  liberari, 
bonis  donari  posse  credit.  Quamobrem  si  quis  deos  esse 
vel  deis  res  humanas  curae  esse  negat,  scelus  inexpiabile 
summaque  deorum  ultione  dignum  hoc  habet,  quam  in  mor- 
tibus  foedis,  in  morbis  atrocibus,  in  urbibus  deletis,  in  variis 
portentis  apparere  putat.  Vitia  sunt  animalibus,  vitia  et 
scelera  ut  desint  hominibus  fieri  non  potest;  pertinent  enim 
ad  rerum  absolutionem :  Sed  negatos  contemptosque  deos, 
ut  ita  dicam,  peccatum  contra  spiritum  sanctum 
habet.  Tanta  est  ejus  ipsius  reiigio,  ut  antiquarum  fabula- 
rum  mentione  facta  ne  quid  insit  falsi  timeat,  quod  deum 
offendere  possit,  quamobrem  numquam  omittit  addere  quid- 
quam  ad  placandum  deum  8).  Ut  postquam  rettulit  id,  quod 
credebatur  de  corvo  siti  punito  ob  mandatum  Apollinis  ne- 
glectum,    «Hoc,    inquit9),    fabulae    simile    est ;    sit    igitur 


l)  fragm.  39.  2)  fragm.  48.  49.  3)  fragm.  40. 

4)  fragm.  43.         5)  fragm.  44.         6)  fragm.  53.         7)  fragm.  54. 

8)  N.  A.  VI  51.  9)  N.  A.  I  47. 


55 

dictum  cum  dei  verecund ia» .  Fabulae  de  Nerito  a 
Venere  vel  a  Sole  Neptunoque  aemulantibus  amato,  quam 
ad  lectorem  delectandum  se  implexisse  dicit  x),  hanc  excusa- 
tionem    addit:    «Si    quid    conjiciendum   sit   in   rebus   obscuris, 

Neptunus    et    Sol    aemuli    habeantur , Hic   finis    est 

duarum  fabularum.  Mihi  quidem  dii  propitii  sint 
meaque  verba  erga  eos  bonal  Sin  autem  in  fabulis 
aliquid  audacius  sit,  harum  est  culpa».  Semper 
veretur  multum  versari  in  fabulis,  quae  incerti  aliquicl  diis 
tribuant.  Galen  veneiicam  a  Hecate  irata  in  mustelam  mu- 
tatam  esse  narrat2);  protinus  «dea  sit  mihi,  inquit,  pro- 
pitia;  fabulas  fabularumque  narrationem  aliis 
relinquo».  Omnino  linguam  coercendam  esse,  quum  valde 
propensa  sit  ad  malum,  et  praesertim  in  rebus  divinis  silen- 
tium  saepe  plus  honoris  habere  non  semel  probat 3).  Linguae 
continentiam  tanti  aestimare  deos  dicit4),  ut  «propter  eam 
dii  praeferant  Spartam  omnibus  Atheniensium  aris  et  templis 
et  simidacris  et  hecatombis».  Quia  hac  linguae  continentia  ca- 
rent ,  «levi  animo  libidinososque  nugatores»  Athenienses  esse 
dicit,  quos  deficere  «pietatem  veram.»  Nam  superbum  et  in- 
solentem  sermonem  ita  non  inultum  manere  Aelianus  censet, 
ut  ad  hunc  puniendum  «Nemesim»  institutam  esse  conten- 
dat.  Certe  alia  vitia  sceleraque  hanc  persequi  et  ulcisci 
nusquam  legimus,  sed  appellatur  «Nemesis  custodiens,  quae 
castigat  mores  superbos  et  insoVentes»  5).  «ultrix  ver- 
borum  immodicorum  et  effrenatortim»6),  ultrix 
gloriosorum  hominum,  quos  cum poena sequitur »  7),  « Neme- 
sis,  quae  obsistit  superbis 8).»  Omnium  aliorum  scelerum 
vindicatio  est  penes  «Justitiam»  («AiVyj»),  quam  «natura 
insommm  divinam  inexhaustam  omnia  videntem»  appellat9). 
Ea  quoque  est  «ultrix»10),  ut  Nemesis,  non  tamen  superbiae, 
sed  sceleris.  Itaque  quum  Clearchus,  Heracleae  tyrannus, 
eo  impietatis  progressus  esset,  ut  «deorum  honoribus  frui  vellet, 


x)  N.  A.  XIV  28.  2)  N.  A.  XV  41. 

3)  fragm.  55.  N.  A.  XI  17.  IX  35.  4)  fragm.  267. 

5)  fragm.  160.  6)  fragm.  228.  7)  fragm.  232. 

8)  fragm.  233.  9)  fragm.  28.  10)  fragm.  69. 

vestibus  deorum  simidacris  similibus  uteretur,  filio  suo  nomen 
Fulmini  daret,  primum  Justitia  eum  interfecit,  deinde 
Chionis  manus»  etc.  *).  Quum  Justitiam  «juxta  Jovem  se- 
dere  et  optimorum  consiliorum  participem»  esse  dicat 2),  inter 
ceteros  deos  eam  habuisse  Aelianus  non  putandus  est,  sed 
referenda  est  haec  Justitia  ad  eum,  quem  Jovis  auctorem 
nominat,  id  est  ad  summum  animum  mundi  creatorem  et 
rectorem.  In  hoc  ipso  est  Justitia,  quae  scelera  vindicat, 
Nemesis,  quae  superbiam  opprimit,  Providentia,  quae 
summam  habet  omnium  deorum  hominum  rerum  custodiam. 
Nam  «provindentiae»  quoque  aliquantum  divinae  mentis  et 
potentiae  attribuit  Aelianus,  qua  Deum  uti,  ut  cognoscat, 
quo  tempore  adhibenda  sit  Nemesis  vel  Justitia.  «Putabant 
se  effugisse  (scil.  Didymaei  aede  Apollinis  barbaris  tradita) 
non  modo  Milesios ,  sed  etiam  Justitiam ;  Providentia  vero 
dei  non  dormit»  3).  —  Pueriliores  sunt  pueris,  qui  dicant  deos 
(to  OsTov)  non  observare  lias  res» 4).  Quibus  in  rebus  non 
negligendum  est  Aelianum,  quotiescunque  non  deum  certum 
sed  summam  divinam  potentiam  velit  significare,  verbo  ftsTov 
uti,  id  quod  demonstrat  eum  distinguere  inter  deos,  quibus 
alicujus  naturae  partis  potestas  attributa  sit,  et  illam  vim 
superiorem,  quae  totum  mundum  per  Providentiam  Justitiam 
Nemesim  (llpo^voia,  Ano],  Nsjxsai?)  observet  atque  regat.  Qui 
Providentiam  esse  negant,  non  minus  vituperat  quam  qui  deos 
contemnunt  et ,  ut  soh  ,  exemplis  Providentiae  vim  probare 
conatur.  «Quid  vos  di  itis  de  his  rebus,  qui  providentiam  sibi 
non  constare  (aXocai>ai)  contenditis»6)?  —  «Quid  ad  haec  dicunt 
qui  tollant  (s£«ipovxs<:~  providentiam»  Q)?  Maxime  tribus  his 
adjutricibus  xo  [>sTo-  vindicat  in  eos ,  qui  majores  quam 
pro  bumano  modo  s-  reddere  conentur  vel  nimiam  potestatem 
sibi  sumant,  nam  «j(on  probat  deus  eos,  qui  modum  obterunt 
pedibus  et  petunt  ic ,  quod  est  supra  eos,  neque  turres  altas» 7). 
Quam  culpam  etiam  ii  in  se  admittunt,  qui  consilio  deorum 
se  obnoxios  inferi  jresque  esse  aliqua  in  re  obliviscantur  et 
quasi  putent  id  malum ,  quo   vacent    in   praesens ,    numquam 


x)  fragm.  86.         -)  fragin.  25.         3)  fragra.  54.  *)  fragm.  29. 

5)  fragm.  31.  6)  fragm.  32.  7)  fragm.  174. 

sibi  accidere  posse.  Quam  impiam  opinionem  iis  fuisse  putat 
Aelianus,  qui  quum  civibus  suis  leges  imponerent,  oblivisce- 
rentur  earundem  legum  poenis  se  ipsos  affici  posse.  Quare 
maxime  justa  poena  complures  viros  afflictos  esse  dicit, 
quum  legibus  ab  ipsis  constitutis  primi  punirentur.  Zaleucus 
Locrensis  edixerat,  ut  adultero  uterque  oculus  effoderetur. 
«Quod  autem,  inquit  Aelianus  *),  haud  exspcctarai,  id  contra 
spem  atque  opinionem  deus  (oaijxtov)  e i  i mp osuit;  nam  filius 
ejus  in  adulterio  comprehensus  puniendus  erat  patris  lege»  etc. 
—  Diopeithes  Atheniensis  legem  tulerat,  ut  qui  Urbis  incola 
in  Piraeo  maneret  supplicio  afficeretur,  quam  poenam  ipse 
aliquando  invitus  retardatus  subiit.  «Et  secundum  Aeschyli 
verba  suis  retibus  incidens  et  ob strictus  laqueis, 
quos  aliis  pararat,  jure  legis  poenam  subiit:  tsu- 
yjnv  o)c  Ix£p(i)  xic  lu>  xaxov  -^TiaTi  xsu^et.  Sic  poenae  graves 
saepe  v  ertuntur  in  eos,  a  quibus  excogitatae  sunt, 
et,  quod  aliis patiendum  constituerunt,  ipsi  patiun- 
tur»2).  Periclem  lege  data,  ne  civitatem  haberet  quin  ex 
civibus  natus  esset,  «poenam  hujus  legis  non  effugisse» 
dicit 3) ,  quum  legitimi  ejus  filii  morerentur.  Constat  igitur 
Aelianum  non  modo  omnes  deos  patrios,  quorum  cultus  an- 
tiquitus  traditi  erant,  summa  fide  religioneque  amplexum 
esse,  sed  etiam  superiorem  quandam  potentiam  agnovisse, 
quae  mundum  a  se  creatum  atque  institutum  maxima  sa- 
pientia  benignitate  justitia  regat.  Qi  ->d  attinet  ad  peregri- 
norum  deorum  cultum  illo  tempore  maxime  vulgatum,  etiam 
in  hac  re  Aelianus  tempori  serviebat  et  ita  quidem,  ut  iis 
numinibus,  quae  amplissimam  habebant  religionem,  haud  mi- 
norem  attribueret  venerationem ,  quam-Jovi  patriisque  diis. 
Ochum  non  minus  quam  Cambysem  £pi  interfecto  gravi 
poena  «sacrilegii»  afflictos  esse  dicit4);  Isim  efficere,  ut 
qui  aedem  ejus  ineant  a  scorpionibus  tuti  sint5);  imprimis 
autem  Serapim  fere  eadem  laude  effert,  qua  Aesculapium, 
quia  medendi  arte  multos  juverit6).  Qiura  eques  quidam  a 
deo  petivisset,   ut   equum   suum  altero  oculo  caecum  sanaret 

*)  V.  H.  XIII  23.  2)  Fragm.  22.  3)  V.  H.  VI  10. 

4)  N.  A.  X  28.     V.  H.  VI  8.  fragm.  37.  5)  N.  A.  X  23. 

6)  N.  A.  XI  31.  32.  34.  35.  fragm.  106. 

«deus  non  neglegit  neque  aspernatur  animali  mente  voceque  ca- 
renti  mederi,  quamvis  tantus  deus»  etc.1).  Haec  opinio 
Aeliani  ita  non  est  mira,  ut  e  Stoica  ejus  philosophia  neces- 
sario  efficiatur.  Nam  qui  et  a  singulis  nationibus  populisque 
ad  totius  generis  humani  complexum  animo  transgressus  sit, 
totamque  naturam  diis  divinisque  viribus  impletam  esse  cen- 
seat,  facere  non  potest  quin  peregrinos  deos  eadem  qua  pa- 
trios  religione  afficiat. 

Restat,  ut  brevibus  explicetur  Aeliani  sententia  de  morte 
ac  de  vita,  quae  post  hanc  futura  sit.  Mortem  neque  timere 
ueque  malum  habere  eum  supra2)  demonstratum  est.  Quum 
in  hac  quoque  re  cum  Stoicis  consentiat,  qui  animum  huma- 
num  et  omnem  in  natura  vivendi  vim  ex  universa  mente  di- 
vina  delibata  esse  putant,  efficitur,  ut  animum  cum  corpore 
interire  opinari  non  possit.  Potius  animos  post  corporis  in- 
teritum  ab  aliis  ad  alios  transire  et  hac  in  re  priorum  facto- 
rum  aut  praemium  aut  poenam  accipere  censet.  Quam  sen- 
tentiam  etsi  de  hominibus  expressis  verbis  non  profert,  quia 
hujus  rei  indagationem  etiam  magis  quam  deorum  veretur, 
tamen  satis  elucet  ex  eo,  quod  contendit  de  animalibus  qui- 
busdam.  Nam  ciconias  post  mortem  in  humanam  formam 
mutatas  praemium  pietatis  accipere  dicit3).  Etiam 
hominis  animum  post  mortem  mentis  vocisque  potentem  esse 
et  aliis  apparere  posse  credit4)  et  niortuorum  animos  diis 
inferis  curae  esse  probare  vult  his  verbis5):  «Bonos  viros 
Jiaud  negligu n t  dii  (~h  ftsiov),  q u u m  a d  quiete m  e t 
postre?num  in  portum  pervenerunt». 

Certe  igitur  censet  Aelianus  nobis  probe  pieque  vitam 
agendam  esse,  quia  et  vivi  a  diis  observemur  et  mortui  facto- 
rum  mercedem  accipiamus.  Quam  sententiam  ipse  praeclare 
his  verbis6)  eloquitur:  «Adjuvant  dii  bonos  coluntque 
et  Superi  et  Inferi.  Non  milii  videtur  hoc  investi- 
gare.  Sit  autem  Jiacc  quoque  adJiortatio  Jionestae  vi- 
tae,  ut  adjutores  eos  Jiabeamus  et  Jiic  et  illic,  quum 
viam  fato   destinatam   necessariamque  fecerimus». 


>)  fragm.  106.  2)  vid.  p.  46.  3)  N.  A.  III  23. 

4)  fragm.  81.  5)  fragm.  79.  6)  fragm.  63. 

Natus  ego  sum  Carolus  Aemilius  Augustus  Reinholdus 
Schoener  a.  d.  VIII.  Id.  Nov.  anni  MDCCCIL  Erfurtii  patre 
Reinholdo,  quaestore  militari,  matre  Ludovica  e  gente  Moeh- 
ring,  cujus  praematura  morte  mihi  ereptae  vice  summa  cum 
pietate  fungitur  diuque  fungatur  altera  patris  uxor  Friderica 
e  gente  Benecke.  Fidem  profiteor  evangelicam.  Postquam 
pater  munere  in  republica  administranda  suscepto  Partheno- 
polim  sedem  ac  domicilium  transtulit,  illa  in  urbe  primis 
elementis  in  ludo  litterario  imbutus  ab  anno  h.  s.  LVIII 
usque  ad  annum  LXVII  gymnasium  regium  cum  aede  cathe- 
drali  conjunctum  frequentavi  regentibus  Wiggerto  Horkelio 
Wicherto  summis  viris,  praeter  quos  maximam  habeo  gra- 
tiam  Carolo  Rehdantz ,  optimo  praeceptori.  Anno  aetatis 
XVIII,  quum  patre  publice  aliud  in  munus  transmisso  Vra- 
tislaviam  me  contulissem,  in  Gymnasii  Magdalenaei  primum 
ordinem  receptus  sum  auspiciis  Caroli  Schoenborn  summi 
viri ,  quo  ordine  biennio  percurso  testimonium  maturitatis 
legitime  nactus  m.  Aprili  anni  h.  s.  LXIX  hanc  adii  Uni- 
versitatem  Viadrinam  Raebigero  v.  ill.  tunc  fasces  tenente. 
Apud  philosophorum  facultatem  nomen  rite  professus  docentes 
audivi  vv.  iil.  Eivenich  Hertz  Junkmann  Karow  Neumann 
Reifferscheid  Rossbach  Rueckert  Stenzler  Zupitza.  Per  duo 
semestria,  interruptas  quo  anno  stipendium  militare  merui, 
interfui  consessibus  seminarii  regii  philol.  regentibus  Ross- 
bachio  et  Reifferscheidio  vv.  ill.  Omnium  eorum,  qui  Vrati- 
slaviae,  in  altera  patria,  de  me  studiisque  meis  bene  meriti 
sunt,  plurimum  debeo  quum  gymnasii  praeceptoribus  Schoen- 
bornio  et  Beinertio  tum  Hertzio  Reifferscheidio  Rossbachio 
vv.  ill.,  qui  non  modo  doctrina  spiendidissima  sed  etiam  pri- 
vatis  curis  me  juverunt.  Quare  summas  iis  gratias  ago 
neque  umquam  pio  gratoque  animo  eorum  memor  esse  de- 
sinam. 

I.  Libruin,   qui  inscriptus  est  'AYpotxtxat  'EirioTQXat,  Aeliano 

tribui  quum  usus  orationis  tum  sententiae  vetant. 
II.  Quae   a   Suida   laudantur  Aeliani   Ilept  Ilpovoia?   et  Ilept 
0stu>v   'Evapystwv    neque    unum    idemque    neque    diversa 
scripta  sunt,  sed  iliud  prius  menioratum  pars  est  alterius. 

III.  Aelian.  Var.  Hist.  IV  2  ita  scripserim:  „ou  os  apa  eoxi 
osjjlvov  otxtav  auQ-^aat  xat  tcXqutov,  aXXa  yap  x£yyryu,  deletis 
vocabulis  [iovov  post  ou  et  xat  post  yap. 

IV.  Agricolarum  epistolarum  ('Aypoix.  'Etuot.),  quae  vocantur 
Aeliani,  in  tertia  pro  tt  p  o  o  e  X  o  u  p.  e  v  o  v  legendum  puto 
aTcooTepoujjtevov. 

V.  Lys.  XIII  15.  pro  tradita  lectione  „etp7JvY]v  Xeyo  [xs  v-/]  v" 
scripserim  rsipryry  o  soojj,  svyj  va. 

